Srbija najviše ulaže u odbranu na Zapadnom Balkanu\nModernizacija naoružanja i vojne opreme jedan je od prioriteta oružanih snaga Mađarske koji se reflektuje na odbrambeni budžet te zemlje (foto: honvedelem.hu)\nNajviše novca za odbranu u regionu u 2020. izdvojile su Rumunija - 5,5 milijardi, Mađarska - 1,8 milijardi i Bugarska 1,2 milijardi dolara. Srbija je na četvrta, ali i vodeća na Zapadnom Balkanu sa 1,036 milijardi dolara. Najmanje budžete imali su Crna Gora i Severna Makedonija - 97 odnosno 165 miliona dolara, pokazuje računica Balkanske bezbednosne mreže iz zvaničnih izvora.\nPodaci o rebalansima budžeta za 2020. i planovima za iduću godinu govore da ekonomska kriza uglavnom ne utiče na nabavke naoružanja u regionu i da mnoge zemlje planiraju da povećaju izdvajanja za odbranu.\nRumunija ima najveći budžet\nNajveći budžet u regionu ima Rumunija koja će za odbranu do kraja 2020. izdvojiti 5,5 milijardi dolara. To je čak 2,4 odsto bruto društvenog proizvoda te zemlje i u NATO veći procenat imaju samo SAD, Velika Britanija i Grčka.\nStruktura budžeta je razvojna, personalni troškovi čine 53 odsto, nabavke naoružanja 25,5 odsto, redovni troškovi i obuka 16,5, a infrastruktura oko 5 odsto.\nRumunija do zaključenja ovog teksta nije objavila plan za 2021. godinu.\nMađarska drastično uvećava budžet\nMađarska o čijoj modernizaciji vojske smo više navrata izveštavali će do kraja 2020. godine potrošiti na odbranu 1,8 milijardi dolara ili 1,33 odsto BDP-a.\nIako po procentu izdvajanja nacionalnog bogatstva za vojsku pripada donjem delu tabele NATO, Budimpešta je po strukturi u evropskom vrhu. Personalni troškovi čine 36,5 odsto, investicije u naoružanje i opremu čine trećinu, infrastruktura tri, a redovni troškovi i obuka oko 27 odsto vojnog budžeta.\nBudžet odbrane u 2021. godini u ovoj zemlji biće veći za 30 odsto - za čak 443 miliona evra ili 530 miliona dolara. Kako je najavio ministar odbrane Tibor Benko, plate vojnika biće veće za 10 odsto, a najveći povećanja odnosi se na nabavke naoružanja.\nCilj Mađarske je da dostigne NATO standard sa vojnim budžetom od 2 odsto BDP-a. Ove godine bio je 1,22, a 2021. biće 1,67 odsto.\nBugarska više ulaže u odbranu\nBugarska će do kraja 2020. izdvojiti oko 1,2 milijarde dolara na vojsku (od čega je u budžetu ministarstva odbrane oko 925 miliona dolara), što je oko 1,93 odsto BDP-a.\nStruktura nije idealna, ali su troškovi izbalansirani mnogo bolje od većine zemalja regiona. Tako personalni troškovi čine 56 odsto, 18 odsto redovni troškovi i obuka, 7 odsto infrastruktura i 19 odsto nabavka naoružanja i opreme.\nIako je teško proceniti koliki će biti troškovi odbrane Bugarske u narednoj godini, ekonomska situacija neće uticati na vojne troškove, koji će samo u Ministarstvu odbrane porasti sa 925 na 994 miliona dolara.\nSrbija povećava investicije\nU 2020. godini troškovi odbrane Srbije će biti oko 869 miliona evra ili odnosno 1,036 milijardi dolara, što je 2 odsto bruto društvenog proizvoda Srbije (projekcije MMF-a iz oktobra govore da će BDP Srbije u 2020. godini biti 51,99 milijardi dolara).\nMinistarstvo odbrane i Vojska Srbije posle rebalansa budžeta za 2020. godinu dobili su oko 83 miliona evra više, a najveći deo povećanja, oko 76 miliona evra odnosi se na nabavke naoružanja i opreme.\nSrbija je vodeća na Zapadnom Balkanu po izdvajanju za odbranu u 2020. (foto: vs.rs)\nTakođe, višestruko je uvećana stavka „zgrade i građevinski objekti“ sa 9 na oko 39 miliona evra. Struktura srpskog vojnog budžeta posle rebalansa pokazuje veliku razvojnu tendneciju. Tako oko 43 odsto čine personalni troškovi, 24 odsto čine nabavke naoružanja i opreme, 4,5 odsto izgradnja objekata, a ostatak ide na redovne troškove i obuku nešto više od 28 odsto.\nPredlog za 2021. godinu je sličan i iznosi 872 miliona evra ili milijardu 40 miliona dolara, što je 1,78 odsto procenjenog BDP-a Srbije u narednoj godini. Personalni troškovi biće 44 odsto vojnog budžeta, nabavke naoružanja 22, zgrade i građevinski objekti 4, a redovni troškovi i obuka 30 odsto.\nHrvatska bez značajnih povećanja\nHrvatski vojni budžet za 2020 godinu iznosiće 970 miliona dolara ili 1,87 odsto procenjenog bruto društvenog proizvoda. Međutim, kako je pisao portal Obris, Zagreb je „napumpao“ odbrambene troškove ubacivanjem vojnih penzija u budžet Ministarstva odbrane – i tako „prevarili“ NATO da su blizu zahteva da se 2 odsto BDP-a izdvaja za odbranu.\nHrvatska je sa druge strane posle rebalansa budžeta Ministarstvo odbrane i oružanim snagama smanjila budžet za 26 miliona evra.\nTroškovi za nabavku naoružanja i opreme ukupno su manji za skoro 6 miliona evra, s tim da je na primer povećan udeo za integrisani sistem protivvazduhoplovne odbrane NATO-a ta , dok je za 90 odsto umanjena stavka za dalekometni artiljerijski sistem.\nTo govori i struktura budžeta, pa 72 odsto čine personalni troškovi (gde ulaze i vojne penzije), nešto preko 9 odsto investicije u naoružanje i opremu, 1,7 izgradnja i 17 odsto na obuka i redovni troškovi.\nZagreb u 2021. godini planira sličan iznos za odbranu (i vojne penzije), a glavne investicije u naoružanje biće obalni ophodni brod, borbena vozila pešadije na gusenicama, dalekometni artiljerijski sistem i intergrisani sistem PVO NATO-a.\nSlovenija je rebalansom budžeta odbrane u 2020. godinu smanjila vojni budžet sa 545 na 515 miliona evra – što je oko 584 miliona dolara i čini 1,2 odsto BDP-a.\nNajviše se štedelo u sektoru opremanje i investicija , gde je od prvobitnih oko 71 vojska dobila 43 miliona evra. Struktura slovenačkog odbrambenog proračuna je takođe nepovoljna i daleko od NATO standarda. Dve trećine ili 66,5 odsto budžeta su personalni troškovi, odnosno plate i dodaci, oko 8,7 odsto nabavke naoružanja i opreme, a ostatak ide na izgradnju, redovne troškove i obuku.\nU 2021. godine budžet za odbranu biće 561 milion evra, a za naoružanje i opremu izdvojiće se 71 milion ( koliko je pre rebalans bilo predviđeno i 2020. godine).\nAlbanija najveće troškove planira za personal\nAlbanija ima vojni budžet od 210 miliona dolara i to je 1,47 odsto BDP-a što je daleko od NATO standarda. Daleko je i struktura budžeta, ali je slična većini članica Severnoatlantske alijanse.\nPersonalni troškovi čine 60 odsto vojnog budžeta, nabavke naoružanja i opreme 15, infrastruktura 3 i redovni troškovi i obuka 22 odsto.\nU 2021. godini Vlada Tirani predvidela je povećanje od 11,8 odsto, na oko 235 molina dolara što će biti 1,5 odsto procenjenog BDP-a Albanije. Najviše će porasti tropkovi za investicije za čak 48,8 odsto, ili za oko 15 miliona dolara. Najveći deo investicija biće potrošen na pešadijsko naoružanje i uređaje za telekomunikacije.\nBiH ne kupuje oružje\nNe najmanji, ali „najgori“ vojni budžet ima Bosna i Hercegovina. Troškovi odbrane od 174 miliona dolara, iznose samo 0,92 odsto BDP-a što je najmanji udeo u Evropi, ukoliko računamo zemlje koje imaju oružana snage.\nStruktura je najblaže rečeno nepovoljna – čak 90 odsto čine personalni troškovi, nabavke opreme i infrastruktura samo 0,5 odsto ( manje od milion dolara), a ostalo čine redovni troškovi i obuka.\nU Skoplju se štedi ove, ali ne i naredne godine\nSeverna Makedonija je jedna od retkih zemalja koja je ozbiljno smanjila vojni budžet zbog ekonomskih posledica korona virusa.\nOdbrambeni troškovi Skoplja smanjeni su rebalanskom budžeta sa 164 na 138 miliona evra ( ili sa 196 na oko 165 miliona dolara). Rebalansom budžeta je umanjen iznos razvojnih projekata za oko 16,5 miliona evra, i gotovo da ne postoji stavka za troškove odbrane koje Vlada u Skoplju nije umanjila.\nStruktura je takva da 62 čine personalni troškovi, oko 23 tekući troškovi i obuka, 3 odsto infrastrutura i nešto više od 11 odsto ide na investicije.\nU 2021. godinii predviđeno је značajno povećanje na 179 miliona evra (215 miliona dolara) od čega će 25 odsto biti predviđeno za nabavke naoružanja i opreme. Udeo odbrambenih troškova Makedonije u BDP-u raste, sa manje od 1 odsto 2018, na 1,27 u 2020. i 1,57 odsto u 2021. godini.\nCrna Gora je po izdvajanju za odbranu blizu NATO standarda (foto: mod.gov.me)\nCrna Gora blizu NATO standarda\nVojni budžet Crne Gore iznosi 90 miliona evra (oko 97 miliona dolara) i to je 1,96 odsto BDP-a i blizu 2 odsto koliko se očekuje da izvdajaju za odbranu zemlje članice NATO-a.\nPersonalni troškovi iznose 59 odsto, stalni troškovi i obuka 13,5, infrastruktura 8, a nabavke naoružanja 19 odsto vojnog budžeta. Predlog budžeta odbrane za 2021. godinu još nije ugledao svetlost dana, a crnogorski mediji pišu da će predlog biti pred skupštinom 20. decembra.\nPriština kupuje pešadijsko naoružanje\nVlasti u Prištini završiće ovu godinu sa budžetom za svoje bezbednosne snage od 69,2 miliona evra, dok će 2021 budžet biti manji i iznosiće 67,3 miliona evra.\nStruktura se menja u koriste personalnih troškova, zato što se povećava broj zaposlenih u kosovskom ministarstvu bezbednosnih snaga za 403 osobe. Iznos za nabavke i infrastrukturu smanjeni su sa ovogodišnjih oko 32,89 miliona na oko 29,89 miliona evra.\nOve godine na naoružanje je potrošeno 1,46 miliona evra, a 2021. predviđen je rast na 10,8 miliona. Od tog iznosa 3,45 miliona je za pešadijsko naoružanje, 1,7 miliona na municiju.


Ekskluziv video: Baza Zmajeva – Magazin Plus\nHome/Ekskluziv video: Baza Zmajeva\nKako smo vas i navikli, Zenicablog je jedno mjesto za sve informacije iz Zenice. pogotovo one specijalne, ekskluzivne. Tako smo i ovaj put zavirili u (skoro pa) gotov Traning kamp Reprezentacije BiH na Crkvičkom brdu u Zenici. Nakon što je kompanija ALMY sa podizvođačima završila građevinski dio posla i opremanje centra, u toku je “šminkanje” i kontrolni pregledi, uoči najavljenog početka septembra i svečanog otvaranja Centra za sve nogometne/fudbalske selekcije Bosne i Hercegovine. Zahvaljujući ljubaznoj upravi i uposlenicima zaštitarske kuće Securitas BiH zavirili smo u odaje u kojima će za koju sedmicu boraviti Džeko, Pjanić, Ibišević, Sušić i ostali zmajevi. Jedini i ekskluzivno na Zenicablogu pogledajte osmominutni video i prošetajte svim dijelovima Centra.\n“Dobili smo potvrdu da Mišel Platini ima slobodan termin 2. ili 3. septembra, a u pregovorima smo i o dolasku predsjednika FIFA Sepa Blatera. Iako će svi radovi biti završeni već do kraja ovog mjseeca, mi ćemo se truditi da do svečanog otvaranja dodatno ‘ušminkamo’ ovo zaista velelepno zdanje. Naravno, poziv na svečanu ceremoniju biće upućen i ostalim eminentnim osobama iz svijeta fudbala, kako iz naše zemlje, tako i regiona i Evrope. Pozvani će biti i predstavnici institucija na koje je N/FS BiH ‘naslonjen’ i koje su nam pomagale svih ovih godina”, rekao je Jasmin Baković, generalni sekretar N/FS BiH. Neizostavni gosti svečanosti svakako će biti predsjednici fudbalskih saveza zemalja regiona, selektori reprezentacija iz susjedstva, ali i brojna istaknuta i proslavljena fudbalska imena. Projekat je koštao oko deset miliona KM.\n“Naše komšije iz fudbalskih asocijacija Srbije, Hrvatske i Crne Gore, sa kojima imamo izvrsne odnose, biće pozvane da uveličaju ovaj izuzetno važan događaj za nas. To će biti istorijski dan za bh. fudbal, jer će otvarenjem trening kampa biti stvoreni uslovi za još kvalitetniji rad ne samo A, već i ostalih reprezentativnih selekcija. Bh. fudbaleri tako će ući u krug onih koji imaju najsavremenije terene i prateće objekte za rad i nadamo se da će postizati i još bolje rezultate. Posebno nam je drago što otvaranje jednog ovakvog objekta prate i izvrsni rezultati najbolje reprezentacije BiH, koja će, nadamo se, i jedan dio priprema za Mundijal obavljati upravo u ovom trening centru”, istakao je Baković.\n“Trening centar je iz više razloga važan objekt za Zenicu. Njegovim otvaranjem upotpunjavamo sportsku infrastrukturu u gradu. Centar će osigurati vrhunske pripreme reprezentaciji i olakšati da i u narednom periodu BiH svoje utakmice igra u Zenici. Ovim projektom direktno smo pomogli i privredu, jer će tokom izgradnje izvođači zaraditi ukupno deset miliona maraka”, kazao je Smajlović.


Visoki predstavnik poziva pet kantonalnih skupština da imenuju delegate u Dom naroda Parlamenta Federacije BiH | Office of the High Representative\nVisoki predstavnik poziva pet kantonalnih skupština da imenuju delegate u Dom naroda Parlamenta Federacije BiH\nVisoki predstavnik, Valentin Inzko, danas se pismom obratio članovima kantonalnih skupština u Bosanskopodrinjskom, Sarajevskom, Tuzlanskom, Unsko-sanskom i Zeničko-dobojskom kantonu kako bi se osiguralo da skupštine u ovim kantonima izaberu delegate u Dom naroda Parlamenta Federacije BiH.\nU svom pismu, visoki predstavnik je podsjetio pet kantonalnih skupština na obavezu koju imaju prema odredbama Ustava Federacije BiH i Izbornog zakona BiH, te upozorio da je predviđeni rok istekao i da nisu ispoštovali obavezu izbora delegata iz svojih kantonalnih skupština.\nVisoki predstavnik je pozvao kantonalne skupštine da ispune svoju obavezu i izaberu delegate u Dom naroda Parlamenta Federacije bez daljnjeg odlaganja. “Podrazumijeva se da sve dok se ne formiraju Dom naroda Parlamenta FBiH i Dom naroda Parlamentarne skupštine BiH ovi nivoi neće moći usvojiti reformske mjere potrebne da se riješe ozbiljni socijalni i ekonomski problemi ove zemlje,” upozorio je visoki predstavnik u svom pismu.\nVisoki predstavnik također je pohvalio Centralnu izbornu komisiju BiH i izrazio podršku toj instituciji za napore koje je uložila u rješavanje ovog pitanja.


Ako letite iz inostranstva u Srbiju, pazite... | Skandalozno\nAko letite iz inostranstva u Srbiju, pazite šta nosite sa sobom\n– Domaći putnik je u obavezi da carinskom službeniku prilikom izlaska iz zemlje prijavi vrednije tehničke uređaje kao što su lap top, fotoaparat, tablet, mobilni telefon, kako bi dobio Obrazac o privremenom iznosu stvari i prilikom povratka u Srbiju pokazao taj obrazac carinskom službeniku, kao i stvari koje ponovo unosi u zemlju, a koje su bile predmet prijavljivanja – kažu u Carini.\nPutnici moraju da prijave tehničke uređaje – foto: Uprava carina\nCarinska kontrola na aerodromu – foto: Uprava carina\n– Putnici pokušavaju na razne načine da prokrijumčare robu iz inostranstva. Najčešći pokušaji krijumčarenja robe odnose se na tehničku robu, novu ili polovnu, skupocene satove, skupu firmiranu garderobu, obuću i kožnu galanteriju, kao i opijate – kažu u Carini.\n– Putnici ponekad pod “polovnom tehnikom” podrazumevaju i mobilne telefone koje tek što su izvadili iz kutije i u njih stavili kartice i slično – objašnjavaju.\nBudite prvi sa komentarom na članku "Ako letite iz inostranstva u Srbiju, pazite šta nosite sa sobom"


Zakazao Savjet ministara - Za raspodjelu novca od MMF-a nisu se stekli uslovi! - Istok\nZakazao Savjet ministara – Za raspodjelu novca od MMF-a nisu se stekli uslovi!\nGuverner Centralne banke BiH Senad Softić rekao je da se nisu stekli USLOVI za raspodjelu sredstava od MMF-a izvršnim vlastima.\nOsim promisorne note Ministarstva finansija i trezora BiH, za raspodjelu sredstava treba i dodatni dokument, odnosno Odluka Savjeta ministara, što znači da još uvijek nisu stvoreni svi preduslovi za distribuciju novca”, izjavio je Softić za N1.\nKomentarišući stav Dragana Kuline, člana Upravnog odbora Centralne banke, koji je u izjavi za N1 najavio da će na sjednici u četvrtak tražiti kompletnu informaciju o tome zašto novac i dalje stoji na računu Centralne banke, guverner je odgovorio da to nije zadaća Upravnog odbora.\nUkoliko pojedini članovi UO CBBiH iskažu interes za status kredita MMF, a nisu upoznati do sada, dobiće istu informaciju kao i gore navedenu, da je adresa za raspored sredstava Savjet ministara”, zaključio je guverner.\nVlada Federacija namjerava usvojiti nove zakone kojima bi se, kako se tvrdi, rasteretilo opterećenje na rad i time povećala primanja, naročito onih sa najnižim platama. ... Read More\nAmerička ambasada u BiH upozorila VSTV zbog odbijanja saradnje sa komisijom Parlamenta\nAmerička ambasada u BiH na čijem čelu je ambasador Eric Nelson poslala je večeras putem Twittera indikativnu poruku Visokom sudskom i tužilačkom vijeću (VSTV) BiH. ... Read More\nGotovo polovina zaposlenih u Upravi za indirektno oporezivanje (UIO) BiH ima između 51 i 60 godinu, što je izrazito negativna starosna struktura, a u narednih ... Read More\nNEWER POSTZa mobilnu bolnicu nabavljeno nekoliko prastarih medicinskih aparata koje je zabranjeno uvesti jer sadrže živu\nOLDER POSTOC Jahorina bez odluke o zaduženju za 99 miliona KM


"Zelena priča Narodne biblioteke Užice" među pet najboljih u svetu - Portal Pasaž\n„Zelena priča Narodne biblioteke Užice“ među pet najboljih u svetu\nPosted: 29. jula 2017. u 07:14 / by Milunka Nikolić / comments (0)\nProjekat „Zelena priča Narodne biblioteke Užice” našao se u najužem izboru za ovogodišnju nagradu „Zelena biblioteka” (IFLA Green Library Award). Za nagradu je bilo prijavljeno 35 projekata iz celog sveta. Pored užičke, u nominaciji za nagradu bile su još četiri biblioteke ( Kina, Kenija, Hong Kong, Ukrajina), a ovogodišnji dobitnik nagrade je Gradska biblioteka Bad Oldesloe iz Nemačke. Nagrađeni projekat kao i projekti koji su bili u užem izboru, publikovani su na web stranama IFLE kao primeri dobre prakse. Nagrada za „Zelenu biblioteku” osnovana je 2016. godine sa ciljem da podrži i promoviše posvećenost biblioteka održvosti životne sredine i stvaranje svesti o društvenoj odgovornosti i liderstvu biblioteka u oblasti ekološog obrazovanja.\nAutor „Zelene priče Narodne biblioteke Užice” je Ratka Vučković, bibliotekar Dečjeg odeljenja. Ona više od deceniju unazad inicira i realizuje raznovrsne edukativno – kreativne radionice za mlade od 6 do 14 godina . Najdužu tradiciju imaju radionice koje se bave temama iz oblasti ekologije, zaštite životne sredine i promovisanjem reciklaže koje traju već 13 godina. Taj kontinuitet uslovljen je značajem same teme, ali i interesovanjem dece. Radionice su veoma posećene, omiljene kod dece jer se učesnici na njima bave i praktičnim radom: izradom rukotvorina od prirodnih materijala, stvaranjem novih predmeta od već postojećih , preoblikovanjem, dekoracijom, traženjem novih upotrebnih vrednosti postojećim predmetima, a kao kruna svog tog truda su izložbe njihovih radova, raznovrsne humanitarne akcije… Projekat „Zelena priča Narodne biblioteke Užice” satkan je upravo detaljima sa tih radionica.\nProjekat Narodne biblioteke Užice, kao i ostali nagrađeni projekti dostupni su na linku sajta IFLA Green Library Award: https://www.ifla.org/node/11523?og=479


Ne odustajemo od inicijative za trudnice | LSV Sombor\n15.06.2011. 12:16 Konferencija za štampu\nNe odustajemo od inicijative za trudnice\nNa konferenciji povodom odbijanja skupštinske inicijative o dodatnoj zaštiti trudnica na teritoriji grada Sombora govorili Dragan Nenadov i Nataša Terbec.\nLiga socijaldemokrata Vojvodine je 28. aprila podnela Skupštini grada Sombora predlog zaključka o dodatnoj zaštiti trudnica na teritoriji grada Sombora. Naime, naknadu zarade za vreme privremene sprečenosti za rad zbog bolesti ili komplikacija u vezi sa trudnoćom, trudnice ostvaruju u skladu sa Zakonom o zdravstvenom osiguranju i ona iznosi 65% od osnova za naknadu zarade. Kako je odredbom Zakona o finansijskoj podršci porodici sa decom i Zakona o socijalnoj zaštiti i obezbeđivanju socijalne sigurnosti građana propisano da opština, odnosno grad, mogu da utvrde veći obim prava od prava utvrđenih ovim zakonima i povoljnije uslove za njihovo ostvarenje, postoji pravni osnov da se utvrdi dodatno pravo za zaštitu trudnica, za vreme privremene sprečenosti za rad na teritoriji grada Sombora.\n„Na jučerašnjoj sednici Skupštine grada predlog je odbijen glasanjem odbornika Demokratske stranke protiv uvrštavanja ove tačke u dnevni red” – rekao je Dragan Nenadov, predsednik Gradskog odbora LSV i odbornik u Skupštini grada Sombora na početku konferencije za novinare Gradske organizacije LSV Sombor, koja je održana 14. juna.\nNataša Terbec, predsednica Foruma žena Gradske organizacije LSV Sombor je dodala da je ovim naneta velika šteta gradu, potencijalnim majkama i budućim roditeljima. U ova teška vremena, kada svi govore o beloj kugi i kako je natalitet u opadanju, ne postoji razumevanje za pomoć budućim roditeljima u situaciji kada su im finansijska sredstva najpotrebnija. Primera radi, roditelji koji žele da kupe sve novo za svoju bebu, moraju za ono najosnovnije da izdvoje najmanje 35.000 dinara.\n„Podaci govore da je broj rođene dece u velikom opadanju. U Somboru je 2009. godine rođeno 1.137 dece, a prošle samo 966 dece, što je za 15% manje u odnosu na 2009. godinu. Evidentno je, da je bela kuga uzela maha u Somboru i da se moraju preduzeti mere za podsticanje rađanja jer je to jedan od ključnih interesa grada Sombora” – iznela je Nataša Terbec i nastavila:\n„Zbog ovakvih poražavajućih podataka, smatramo da lokalna samouprava treba da obezbedi razliku do pune plate. Tih 35%, koje bi lokalna samouprava dotirala na mesečnom nivou, po našim proračunima, iznosi oko 1.200.000 dinara. Na ovaj način bismo pomogli porodicama, a pre svega ženama, da ne budu prisiljene da rade za vreme trudnoće i na taj način dovode u opasnost sebe i svoje dete.”\nDragan Nenadov se nadovezao rekavši da je Liga socijaldemokrata Vojvodine započela ovu inicijativu prikupljanjem više od 1.000 potpisa građanki i građana Sombora, kojima smo neizmerno zahvalni. Inicijativu su potpisivali svi, bez obzira na stranačku pripadnost ili opredeljenje, jer je pitanje pronatalitetne populacione politike iznad stranačkih interesa i zato nas čudi to što nije bilo sluha u delu vladajuće većine, ali i opozicije, da podrže ovaj predlog kakav je, inače, već usvojen u nekim gradovima Srbije.\n„Ako se ne preduzmu konkretne mere, pitanje je koliko će stanovnika imati Sombor za 50 godina. Liga socijaldemokrata Vojvodine polazi od činjenice da pozitivan demografski razvoj direktno utiče na privredni razvoj i razvoj društva u celini. Zbog toga nećemo odustati od svog predloga, da se trudnicama isplaćuje nadoknada u iznosu od 100% od zarade, nego će na njemu i ubuduće insistirati i nadamo se da će odbornici u dogledno vreme prihvatiti donošenje ovakve odluke, koja je od velikog značaja za grad Sombor” – zaključio je konferenciju za novinare Dragan Nenadov.\ndragan nenadov nataša terbec trudnice trudničko bolovanje\nZa novog školarca školska godina može da počne


Oni ocjenjuju da takav "drastičan pad dovoljno govori o tome kako većina građana percipira rad Vesne Bratić, koja je bez sumnje najgori ministar prosvjete ne samo ove godine, već i u istoriji Crne Gore"\n2660 pregleda\t25 komentar(a)\nMinistarstvo prosvjete za godinu dana je, pod rukovodstvom Vesne Bratić, došlo od jednog od najbolje ocijenjenih ministarstava do najgoreg, prema najnovijem istraživanju Centra za građansko obrazovanje (CGO), saopštile su Socijaldemokrate.\n"Naime, prema svim relevantnim istraživanjima sprovedenim nekoliko godina unazad, Ministarstvo prosvjete bilo je u samom vrhu po ocjeni kvaliteta rada, a sada je: ne ni na pretposljednjem, nego na posljednjem mjestu", navodi se u njihovom saopštenju.\nOni ocjenjuju da takav "drastičan pad dovoljno govori o tome kako većina građana percipira rad Vesne Bratić, koja je bez sumnje najgori ministar prosvjete ne samo ove godine, već i u istoriji Crne Gore".\nDo takve "titule", dodaju oni, nije je dovela samo činjenica da ovaj resor bilježi katastrofalno nazadovanje u mračni srednji vijek, već i činjenica da je to nazadovanje proizvod namjere da se ovaj resor uništi.\n"Primjer u moru takvih, jeste današnja informacija da Vesna Bratić sistematski i temeljno, nakon što je na čelo škola postavila ekstremiste, i u školske odbore uvodi lica koja su povezana sa crkvom, a koja, kako se može pročitati, imaju osnovnu školu. A premijer, umjesto da ovakvu sramotu od rada u resoru notira, uporno daje javnu podršku Bratićevoj. Pa je sasvim jasno: nije do nje, nego do onoga ko je tu drži i ko je jednako loše ocijenjen. I zato taj neko mora da ode. Odmah", saopštile su Socijaldemokrate.\nSocijaldemokrateMinistarstvo prosvjeteVesna BratićCGO


- Potpisujemo Memorandum a vrednost je 400 milliona evra. Očekujemo da, sa dokmentacijom koju završimo, sledeće godine možemo da počnemo radove - rekla je Mihajlović za Pink.\nKomentarišući to što će Srbija u Kini, gde se održava privredni Forum "Jedan poajs, jedna put" potpisati veliki broj memoranduma, pre svega kada je reč o infrastrukturnim projektima, Mihajlović ističe da tako nešto nije postigla nijedna zemlja u regionu: "Ljudi kada čuju za te 3,2 milijarde misle da je to samo priča. Ali imali su prilike da vide da smo uradili deonicu Ljig-Preljina, da se trenutno radi od Obrenova auto-put i da ćemo mi ove godine imati 102 kilkometar auto-puta - Obrenovac-Ub, Ub-Lajkovac, Lajkovac-Ljig, Ljig-Preljina, a počinjemo Preljina-Požega iduće godine. Vrednost ovih projekata je trenutno najveća u regionu".\nNijedna država u regionu nema ovakvu vrednost infrastrukturnih porojekata, ističe ministarka građevinarstva.\nMinistar privrede Goran Knežević kaže da će se sa kineskom stranom razgovarati i o "neuralgičnim tačkama" kao što su RTB Bor, Galenika.\n- Nadam se da ćemo kroz ove razgovore uspeti da se približimo jer rešenja su još daleko - rekao je Knežević za Pink.\nIma više zainteresovanih kompanija i ovih dana ćemo razgovarati sa svima njima, dodao je ministar.\nMinistri će potpisati tri sporazama, a tim povodom ministar Mladen Šarčević kaže: "Očekuje se da strateško partnerstvo sa kompanijom Huavei ima za cilj digitalizaciju našeg obrazovnog sistema i opreme koja je neophodna za taj deo posla. Drugi nivo je saradnja koja će omogucvhiti 1.000 stipendija na deset godina, sa svim plaćenim troškovima za najtalentovanije studente iz Srbije koji će studiti na kineksim univerzitetima".\nMinistar poljoprivrede i zaštite životne sredine Branislav Nedimović rekao je da je najvažniji sporazum koji će potpisati u Kini akcioni plan za promociju trgovine i investiticija u poljoprivrednu proizvodnju.\n- Posle priča koje smo imali poslednjih meseci u vezi sa jagnjećim i goveđim mesom sada to širimo, na mleko, kukuruz, suve šljive. Isto tako nam je važno da dovedemo i kineske investitore koji će ulagati u prerađivačku industriju kako bismo što više pravili dodatu vrednost - rekao je Nedimović za RTS.\nPremijer Srbije Aleksandar Vučić predvodi delegaciju koja će u Kini učestvovati na Forumu Pojas i put, imati bilateralne razgovore sa kineskim rukovodstvom i susrete sa predstavnicima vodećih kineskih kompanija.\nVUČIĆ NA DELU AUTO-PUTA KOD TUNELA LAZ "Od Beograda do Užica za sat i 40 minuta" (VIDEO)\nKINEZI KUPUJU AKCIJE NEMAČKE KOMPANIJE Pekinška auto-grupacija povećava udeo u Dajmleru\nInternet trgovina nesumnjivo raste i u svetu i u Srbiji. Naši građani imaju sve više znanja i informacija važnih za ovu vrstu nabavke, ali nikako nije loše podsetiti ih i na sitnija pravila kojima treba da se vode prilikom online kupovine, a koja su se u praksi pokazala i više nego korisnia.


slika - Dnevni list Danas\nPočetna » slika\nPolemike zbog slike premijerke Finske\nFinska premijerka Sana Marin (34) privukla je pažnju javnosti pošto je pozirala za modni časopis Trendi u crnom blejzeru sa otvorenim dekolteom bez ičega ispod.\nPiše: M. K. 15. 10. 2020.\nOtpušten urednik koji je objavio fotografiju Orbana i porodice\nUrednik nedeljnika „168 Ora“ otpušten je pošto je list objavio fotografiju premijera Viktora Orbana sa porodicom, što je dodatno dovelo u pitanje slobodu štampe u Mađarskoj.\nMuzej grada Beograda, u saradnji sa Gradom Beogradom, a na inicijativu zamenika gradonačelnika Gorana Vesića, izložiće sliku „Kosovka devojka” Uroša Predića u Starom dvoru od subote, 6. juna, do ponedeljka, 29. juna, u formi postavke „Izložba jedne slike”.\nPiše: Danas Online 2. 6. 2020.\nPremijerka pokazivanjem slike dece unizila Vladu\nPremijerka Ana Brnabić je pokazivanjem slika dece Aleksandra Vučića nanela ozbiljnu štetu, ne mladima čije je slike pokazala, već funkciji koju obavlja i dignitetu institucije na čijem je čelu.\nPiše: S. Čongradin - M. D. Miljković 8. 4. 2020.\nTri tužioca, optužnice nema\nOd monstruoznog zločina pripadnika Srpske dobrovoljačke garde Željka Ražnatovića Arkana u Bijeljini, 2. aprila 1992. godine, koji je ovekovečen na fotografiji Rona Haviva, navršeno je 28 godina. Do danas niko nije odgovarao za ovaj masakr bošnjačkih civila.\nPiše: J. D. 8. 4. 2020.\nSlika holandskog umetnika Vinsenta van Goga ukradena je prošle noći iz holandskog muzeja koji je zatvoren u okviru mera za suzbijanje korona virusa, objavili su danas policija i muzej.\nSlika ukradena pre 20 godina i slučajno pronađena pre pet nedelja u Pjačenci na severozapadu Italije predstavlja originalno delo austrijskog slikara Gustava Klimta, sapštili su danas italijanski pravosudni organi.\nPiše: Beta-AFP 17. 1. 2020.\nTenk čiju je sliku Vučić pokazao ne nalazi se ispred stadiona Borusije Dortmund\nPredsednik Srbije Aleksandar Vučić pokazao je danas fotografiju tenka za koji je naveo da se nalazi ispred stadiona nemačkog fudbalskog kluba Borusija Dortmund, ali ta slika je napravljena u jednoj nemačkoj kasarni, navodi N1.\nSlika Petra Omčikusa poklonjena Narodnom muzeju\nU četvrtak veče u Atrijumu Narodnog muzeja svečano je predstavljena monografija „Petar Omčikus“ autora dr Lidije Merenik i dr Ješe Denegrija u izdanju „Fondacije Vujičić“.\nSlika Leonarda da Vinčija „Spasitelj sveta“ prodata je u sredu u NJujorku za 450,3 miliona dolara.\nDa Vinčijeva slika na aukciji za 100 miliona dolara\nPiše: Danas Online 10. 10. 2017.


U Siriji se otvaraju još tri kontrolna punkta - Sputnjik Srbija\nU Siriji se otvaraju još tri kontrolna punkta\n21:26 21.02.2021 Preuzmite kraći link\nU Siriji će u ponedeljak biti otvorena tri kontrolna punkta za izlaz stanovnika iz Idliba, saopštio je na brifingu zamenik načelnika Ruskog centra za pomirenje zaraćenih strana u Siriji, kontraadmiral Vjačeslav Sitnik.\n„Na inicijativu vlasti Sirije 22. februara biće otvoreni kontrolni punktovi Serakab, Miznaz i Abu Azejdin radi nesmetanog kretanja stanovništva preko granice zone deeskalacije Idlib i teritorije koju kontrolišu Oružane snage Turske i proturske formacije“, rekao je Sitnik.\nPrema njegovim rečima, punktovi su pripremljeni za otvaranje uz pomoć Ruskog centra za pomirenje zaraćenih strana nakon povećanog broja žalbi stanovništva sa područja koja nisu pod kontrolom Damaska na nedostatak kvalifikovane medicinske pomoći i vanredne socijalno-ekonomske situacije zbog američkih sankcija.\n„Zabeleženo je 36 napada sa položaja terorističke grupe Džabhat Nusra“, precizirao je Sitnik.\n18:49 Češka vodi protiv Hrvatske, kontroverzni penal i razbijeni nos obeležili poluvreme /uživo/\n18:43 Na stolu sudbina Bosne: Zvanični predlog iz Srpske stiže u Sarajevo


Bekriću tri utakmice kazne, Klub kažnjen sa 3.500 KM – FK Željezničar\nBekriću tri utakmice kazne, Klub kažnjen sa 3.500 KM\nDanas je Disciplinska komisija NS/FS BiH održala redovnu sjednicu, a na njoj je donesena odluka da se Samir Bekrić kazni sa tri utakmice suspenzije.\nVeznjak našeg Kluba, Samir Bekrić zbog crvenog kartona na utakmici polufinala Kupa BiH protiv ekipe HŠK Zrinjski kažnjen je sa tri utakmice ne igranja. Bekrić je već odradio jednu utakmicu suspenzije, a preostale dvije će u prvenstvenom dvoboju protiv GOŠK-a, te u uzvratnoj utakmici polufinala Kupa BiH protiv Zrinjskog.\nDisciplinska komisija je također kaznila naš Klub sa 2.000 KM zbog propusta u organizaciji i nesportskog ponašanja navijača na utakmici protiv Travnika. Klub je kažnjen i za utakmicu protiv Zvijezde sa 1.500 KM zbog upotrebe pirotehničkih sredstava.


Egipatske demonstracije i cena nafte\nCene nafte nisu se mnogo menjale u utorak, dok su invesitori iščekivali kraj najmasovnijih do sada demonstracija protiv egipatske vlade. Međutim, cena crnog zlata neprestano raste od izbijanja demonstracija u Kairu, prošle nedelje.\nEgipat se ne ubraja u velike proizvođače, ali kroz Suecki kanal svakodnevno prolaze tankeri sa gotovo dva miliona barela nafte.\nPosrednik u trgovini naftom, Tim Dženings, kaže da bi poremećaji na tom mestu izazvali ozbiljne posledice.\n"Mislim da je ključan kratkoročni rizik, ako bi došlo do nekog poremećaja u tankerskom saobraćaju kroz Suecki kanal, jer ga Sjedinjene Države smatraju za usko grlo u distribuciji i snabdevanju naftom", kaže Dženings.\nZabrinutost zbog nemira u Egiptu izazvala je nagli skok cena nafte prošle nedelje. U ponedeljak, barel sirove nafte prodavao se za iznad 100 dolara, prvi put od septembra 2008.\nAli posrednik Ajra Ekstajn za to okrivljuje naslove u medijima, a ne povećanu potražnju.\n"Zvanične brojke od prošle nedelje pokazuju neočekivani rast zaliha benzina i sirove nafte na tržištu. Prošle srede cene su bile najniže u proteklih osam nedelja. Bilo je fluktuacija, ali cene su padale sve do izbijanja nemira u Egiptu", kaže Ekstajn.\nIako se sada očekuje rast cena mnogi kažu da je zatvaranje Sueckog kanala malo verovatno jer Egipat zavisi od tih prihoda. Ali Ekstajn kaže da niko nije siguran u to.\n"Da li će zatvoriti Suec? Ne znam. Ali ako ga zatvore to će biti problem, jer put oko Afrike do Amerike traje 10 dana duže, a do Evrope čak 18. Bio bi to veliki poremećaj", kaže Ekstajn.\nJoš veći strah vlada od mogućeg širenja nemira na naftom bogate zemlje u Persijskom zalivu. Ekonomisti kažu da bi to moglo teško da pogodi nejaki oporavak svetske privrede, ako bi potrošači počeli da štede drugde da bi plaćali više cene goriva.


39. Generalna skupština Evropskih olimpijskih komiteta, Beograd\nBeograd je 26. i 27. novembra bio domaćin redovne 39.Generalne skupštine EOK-a, u čijem radu je učestvovao i Dušan Simonović, predsjednik Crnogorskog olimpijskog komiteta. Skupštini su prisustvovali delegati svih 49 Nacionalnih olimpijskih komiteta Evrope, ali i brojni predstavnici drugih evropskih i svjetskih sportskih federacija i institucija, organizacionih komiteta predstojećih sportskih…\nGeneralna skupština Asocijacije Nacionalnih olimpijskih komiteta održaće se u Meksiku\nPredsjednik Crnogorskog olimpijskog komiteta Dušan Simonović otputovao je juče za Akapulko, gdje će učestvovati u radu 17. Generalne skupštine Asocijacije Nacionalnih olimpijskih komiteta. U poznatom meksičkom ljetovalištu će se u okviru Generalne skupštine održati i Skupština Asocijacije malih zemalja Evrope, čiji je Simonović član, zatim prva Svjetska olimpijska sportska konvencija,…\nPrijem za učesnike Specijalne Olimpijade\nPredsjednik Crnogorskog olimpijskog komiteta Dušan Simonović danas je, u prostorijama COK-a, upriličio prijem za učesnike Evropskih Ljetnjih Specijalnih Olimpijskih igara “Varšava 2010”. Prijemu su prisustvovali učesnici Specijalne olimpijade (učenici Centra “1. jun” u Podgorici) Milica Vukčević, Vesna Vujačić, Željko Đukić i Fikret Pupović, kao i Nacionalni direktor Specijalne olimpijade Crne…\nSjednica Komisije za međunarodne odnose Evropskog olimpijskog komiteta\nSjednici Komisije za međunarodne odnose Evropskog olimpijskog komiteta, održanoj u Rimu 08.10.2010. godine, prisustvovao je Andrija Popović, potpredsjednik Crnogorskog olimpijskog komiteta. Novosnovanu Komisiju čine predstavnici 12 evropskih država a predsjednik je gospodin Togaj Bajatli, koji se ujedno nalazi na čelu Olimpijskog komiteta Turske. Rad ove komisije će biti od fundamentalnog…\nČetrnaest crnogorskih sportista u naredne dvije godine primaće stipendiju Međunarodnog olimpijskog komiteta. Oni su odabrani od komisije COK-a, a konačnu odluku o njihovom stipendiranju donio je Izvršni odbor Crnogorskog olimpijskog komiteta. To su sportisti koji su po mišljenju nadležnih organa COK sposobni da ostvare normu za Olimpijadu u Londonu 2012….


Sirija/hemijsko oruzje: sazetak nacionalnih obavestajnih podataka sa (...) - La France en Serbie\nNaslovna strana > Arhiva > Aktuelnosti > Vesti iz Francuske > Sirija/hemijsko oruzje: sazetak nacionalnih obavestajnih podataka sa (...)\nU kontekstu sirijske krize i napada hemijskim oruzjem od 21. avgusta ove godine, francuska vlada je odlucila da, u cilju transparentnosti, ucini javnim elemente analize kojom u tom smislu raspolaze. Ti elementi doprinose utvrdjivanju skupa konvergentnih indicija koji ukazuju na to da je sirijski rezim inicirao koriscenje hemijskog oruzja tokom tog napada. Dokumenti su objavljeni na internet sajtu Ministarstva odbrane Francuske i sastoje se od teksta na francuskom i engleskom, kao i powerpoint prezentacije sa kartama i fotografijama kao i sest video priloga dostupnih na:\nNavedene dokumente u pdf, na francuskom i engleskom jeziku, mozete da procitate ovde:\nZajednicki dokument DGSE (Generalne direkcije za spoljnu bezbednost) i DRM (Vojne obavestajne direkcije) analizira ranije slucajeve koriscenja hemijskih agenasa, kao i hemijskog napada koji je rezim izveo 21. avgusta.\nU dokumentu je predstavljen kvantitativni i kvalitativni znacaj sirijskog arsenala koji je naglaseno militarizovan koji raspolaze brojnim prenosnim sredstvima namenjenim sirenju hemijskih agenasa, koji ukljucuju i minijaturizovane prenosnike. Doktrina upotrebe istih od strane rezima jasno podrazumeva interno koriscenje ovog oruzja.\nDokument se osvrce na hemijske napade koji su se dogodili u prolece u Dzobaru i Sarakebu i potvrdjuje da je tom prilikom upotrebljen sarin. Ministarstvo inostranih poslova je podnelo elemente o ta dva napada misiji istrazitelja Ujedinjenih Nacija kojom rukovodi Ake Selstrom.\nDokument precizira uslove u kojima su se odigrali napadi od 21. avgusta (kombinacijom konvencionalnih sredstava i masovnog koriscenja hemijskih agenasa i minijaturizovanih prenosnika) i narocito podvlaci da je masivna konvencionalna ofanziva usledila posle hemijskog napada i da je takodje imala za cilj da smanji indicije koje upucuju na taj cin.\nDokument ne oznacava koji je tip hemijskih agenasa koriscen tom prilikom, ali jasno pripisuje odgovornost za napad rezimu, koji je jedini sposoban da izvede hemijski napad tih razmera.


Džo Bajden, bivši potpredsednik SAD\nDžo Bajden govorio je sinoć u Centru za strateške i međunarodne studije u Vašingtonu nakon što mu je uručena nagrada Zbignjev Bžežinski, priznanje koje se dodeljuje za zasluge na polju amerčke spoljne politike sa naglašeno moralnim ciljem. U obilju tema koje je dotakao, Bajden je istakao pitanje multilateranlnog nuklearnog sporazuma sa Iranom kao jednu od najvažnijih.\nBajden je pre svega podsetio da sporazum o iranskom nuklearnom programu nije dogovor isključivo između Vašingtona i Teherana već sa još pet zemalja, Britanijom, Francuskom, Kinom, Rusijom i Nemačkom:\n“Jednostrano odustajanje od sporazuma neće izolovati Iran, već izoluje Ameriku. Međunarodna agencija za nuklearnu energiju nastavlja da verifikuje da se Iran pridržava sporazuma. Trampova administracija je sama već dva puta sertifikovala da Iran poštuje odredbe ugovora, bez obzira na postojeće neprimereno ponašanje na drugim poljima, Teheran poštuje nuklearni sporazum. To nam takođe ne oduzima mogućnost da preduzmemo druge mere protiv neprihvatljivih postupaka Irana u regionu. Sekretar za odbranu Džim Matis u Kongresu je svedočio da je taj sporazum u interesu američke nacionalne bezbednosti.”\nBajden je nastavio:\n“Alternativa tome je eskalirajući haos, koji bi mogao da se iskomplikuje u regionalni rat, što protivnici ugovora izgleda zagovaraju bez obzira na posledice. Idućeg puta, ostali svet neće biti na našoj strani. Ukidanje sporazuma sa Iranom bi takođe moglo da utiče na slučaj Severne Koreje. Pjongjang nema nikakav podsticaj da sa Amerikom, Kinom i ostalim zemljama potraži diplomatsko rešenje. Imajmo, pri tom, na umu da bi rat kao sredstvo za rešavanje pitanja severnokorejskog nuklearnog oružja značio žrtvovanje ogromnog broja korejskih i američkih života.”


Srpski basketaši savladali Francuze i izborili direktan plasman u četvrtfinale SP\nČetvrtak, 23.06.2022., 14:59 Četvrtak, 23.06.2022., 15:17\nNajbolji srpski basketaši izborili su direktan plasman u četvrtfinale Svjetskog prvenstva u Antverpenu.\nReprezentacija Srbije u basketu 3×3 pobjedila je ubjedljivo Francusku 22:14 i tako zabilježila sve četiri pobjede u grupnoj fazi takmičenja.\nU četvrtfinalu, koje je na programu u subotu od 17 časova, Srbija će igrati protiv pobjednika duela trećeplasirane ekipe iz Grupe B i drugoplasirane ekipe Grupe C.\nNajbolji učinak u pobjedničkoj selekciji imao je Dejan Majstorović sa sedam postignutih poena. Po šest su ubacili Marko Branković i Mihailo Vasić, dok je Strahinja Stojačić ubacio tri poena. Kod Francuza istakao se Antoan Ito sa sedam poena.\nsvjetsko prvenstvoreprezentacija srbijekošarkabasketaši\nNova pobjeda srpskih basketaša: Pao i Portoriko\nDB Utorak, 21.06.2022., 17:25 Utorak, 21.06.2022., 17:21


DOM ZDRAVLJA NA PRVOJ LINIJI ODBRANE Radojičić: Podrška i zahvalnost medicinskim radnicima - Srpskainfo\nDOM ZDRAVLJA NA PRVOJ LINIJI ODBRANE Radojičić: Podrška i zahvalnost medicinskim radnicima\n-U protekle tri sedmice Dom zdravlja i čitav zdravstveni sistem je pokazao da je uspješno odgovorio ovom izazovu, da su iznijeli ovaj prvi udar i da smo već ušli u uhodani režim rada istakao je Radojičić prilikom današnje posjete Domu zdravlja. Prema njegovim riječima, mjerama prevencije i funkcionisanja, Dom zdravlja učinio je veoma mnogo da se spriječi širenje zaraze.\n-Blagovremenim reagovanjem i radom ovih ljudi urađeno je mnogo da ne preopteretimo sljedeće stepenice zdravstvenog sistema, da ne dođemo do intenzivne njege, da ne dođemo do respiratora, ili neke druge vrste problema. Zato je važna ova prva stepenica za sprečavanje širenja zaraze, a to je Dom zdravlja – rekao je Radojičić. On je naveo da je Dom zdravlja sa svojim službama na prvoj liniji kontakta i cijelog procesa sprečavanja zaraznih bolesti.\n-Svi oni iz Banjaluke kod kojih je potvrđeno prisustvo virusa su na onaj ili ovaj način prošli kroz Dom zdravlja, kao i hiljade sugrađana koji su imali kontakte sa zaraženim osobama – rekao je on.\nKako je pojasnio, Dom zdravlja, nakon što se utvrdi za osobu da je pozitivna na virus, ima obavezu provjeravanja svih prvih kontakata, što naravno mnogo zavisi od saradnje osobe za koju su utvrdi da je oboljela.\nDirektorka Doma zdravlja Banjaluka Nevena Todorović istakla je da imaju dovoljno opreme i ljudstva, te da se radi preraspodjela smjena jer je cilj da se spriječi širenje bolesti i da se ne opterećuje Klinički centar.\n-U Higijensko-epidemiološkoj službi se radi 24 časa, tako da su sve kolege dobile raspored da rade u toj službi kao ispomoć. U toj službi, radi oko 60 medicinskih radnika, javljaju se na telefon i daju građanima potrebna uputstva – rekla je ona.\nBanjaluka Dom zdravljagradonačelnik Igor RadojićićVirus korona\nZDRAVSTVENA SLIKA GRADA Dnevno na koronu testiraju 320 građana\nZARAŽENO 176 ĐAKA Direktori traže da nastava u banjalučkim školama bude do kraja polugodišta\nOTKRIVENI KRADLJIVCI Maloljetnici ukrali više od pola tone metala\nPIŠTOLJI I RUČNE BOMBE Državljanin BiH pokušao u Hrvatsku da unese oružje\nOVAKVU REAKCIJU NIKO NIJE OČEKIVAO Gastoz se ZBOG RASKIDA obratio Vojažu i Breskvici (VIDEO)\nNAVALJNI OSTAJE U JEDNOMJESEČNOM PRITVORU Neke države se zalažu za nove sankcije Moskvi


Press Online :: Tehnologija :: Samsung pametni satovi od sada kompatibilni s Appleovim uređajima\nSamsung i Apple se poslednjih godina percipiraju kao "večni neprijatelji", ali to zapravo uopšte nije istina.\nDva mega diva tehnološke industrije, Samsung i Apple, konstantno su meta poređenja, vrlo često se susreću u sudskim hodnicima i sudnicama, ali na kraju je ipak reč o konkurentima, a ne "mrskim neprijateljima" kako se to vrlo često prikazuje. Uostalom, na određeni način su potrebni jedni drugima, jer oduvek važi pravilo da vas ništa ne može naterati da budete bolji, kvalitetniji i produktivniji od prave, istinske konkurencije.\nA i normalno je da čak i zadrti ljubitelji Applea ili Samsunga ponekad zavire u tuđe dvorište ili s vremena na vreme koriste poneki proizvod iz konkurentskog portfelja. Da je tome tako dokazuje i objava iz Samsunga vezana uz njihove modele pametnih satova Gear S2, Gear S3 i Gear Fit2.\nUređaji temeljeni na Tizen operativnom sistemu, namenjenom isključivo za Samsung, od sada su kompatibilni i s Appleovim uređajima, odnosno konkretno iPhone pametnim telefonima.\nDakle, svi oni koji koriste Samsungove pametne satove i Appleove pametne telefone sada ih bez ikakvih problema mogu koristiti u paru. Uz spomenuta tri poslednja modela iz Samsung Gear serije preduslov je da imate i iPhone 5 ili noviji, sa verzijom iOS mobilnog operativnog sistema 9.0 ili novijom. Očigledno je da se Samsung fokusirao samo na uređaje novije generacije, što je sasvim logično.


Organizacija Mladih SDU BIH: Politička nekultura SDP-a | SDU BiH\nOrganizacija Mladih SDU BIH: Politička nekultura SDP-a\nBy N.Ahatovic · On 27. Januar 2013.\nSvojom političkom nekulturom, nepotizmom, bahatošću i nepoštivanjem zakona, SDP mladima ove zemlje daje vrlo negativan primjer, potičući na taj način njihovo asocijalno ponašanje.\nNervoza SDP-a koja se preko saopštenja KO SDP Sarajevo ispoljava u zadnje vrijeme je odraz totalnog ideološkog i političkog poraza u Kantonu Sarajevo s kojim se odgovorni iz ove stranke moraju kad-tad suočiti. Da li SDP ima ikakav drugi argument osim što neosnovavno kritizira rad Vlade KS i politizira nivo kriminaliteta u Kantonu Sarajevo, koji je dok su oni bili na vlasti bio i veći I izražen .\nUmjesto što tužakaju sve unaokolo, neka Musić i KO SDP Sarajevo objasne budžetskim korisnicima u KS gdje su nestala sredstva i zašto se pojavio deficit u budžetu KS od 120 miliona KM za ovu godinu. Umjesto što sada ispoljavaju brigu za policajcima, zašto nisu te iste policajce, koje nazivavaju bandom, opermili adekvatnom opremom i platama.\nOčekivano kritizersko ponašanje SDP-a samo govori u prilog činjenici da je smjena SDP-ove Vlade KS bila opravdana kao rezultat njihove totalne nesposobnosti.\nSada kada građani Sarajeva imaju Vladu KS koja je odraz političkog konsenzusa u vezi sa okončanjem nesposobnosti, anarhije, nezakonja, i nepotizma u režiji SDP-a, među njenim funkcionerima se javlja neka čudna nervoza. Mora da je u pitanju istraga koju FUP vodi protiv Budimlića i ostalih ili su možda u pitanju medijska špekulisanja u vezi sa nabavkom cijevi za sanaciju vodovodne mreže u KS preko kompanija sa kojima se povezuje Fikret Musić?\nMusić, Budimlić i ostali ovim zajedljivim saopštenjima samo pokazuju svoj strah pokušavajući javnost ubjediti da dok su obnašali odgovorne funkcije u Vladi KS nisu imali veze sa nezakonitim radnjama , te da je sva krivica za katastrofalno ekonomsko stanje na novoj Vladi KS koja funkcioniše nepuna dva mjeseca!?\nOrganizacija mladih SDU BiH osuđuje vrlo prizeman nivo kulture dijaloga i primitivan nivo političke kulture koju ispoljava KO SDP Sarajevo i SDP generalno, jer osim primitivne kritike na pojave u društvu od strane smjenjenih premijera i ministara ogorčenih gubitkom funkcija, u tim saopštenjima nema apsolutno nikakvih argumenata niti rješenja.\nOrganizacija mladih SDU BIH traži od SDP da se posvete borbi za vraćanje ljudskog dostojanstva mladima koje su im oni dobri dijelom oduzeli i da konačno proglse bankrot svoje propale politike, te da sa novim rukovodećim kadrovima krenu zajdno sa svim građanskim strankama u borbu protiv kriminala korupcije i siromaštva.


. Archives - Page 46 of 66 - Grčki kutak\nSvi smo primetili da u prodavnicima suvenira širom zemlje masline uvek možemo naći razne predmete (narukvice, mindjuše, priveske za ključeve, ukrase za domaćinstvo itd.) čiji je glavni detalj nazar. Ovaj simbol ćete naći skoro u svakom Grčkom domu…Više…\nPustite neku grčku muziku i zažmurite. Sada zamislite da ste na nekom ostrvu u zemlji masline? Sigurni smo da je više od 90% vas zamislilo Santorini gde dominiraju belo-plave kućice koje još lepše dočaravaju more u blizini. A da li znate zašto Grci (posebno na nekim ostrvima Kiklada) koriste bašViše…\nMarija Perović Gkeka još od 2009. godine živi u Atini. Tri godine po preseljenju zaposlila se u jednoj velikoj internacionalnoj kompaniji. Danas je Marija kroz par naših pitanja opisala kakav joj je život ovde i šta je ono za čim je najviše hvata nostalgija.Više…\nSvadbe su događaji na kojima se svi mi opustimo uz veselo društvo i dobru muziku. Međutim, kada odete na srpsko-grčku svadbu, to je tek doživljaj za sebe. Muzika će vas terati da celo veselje provedete na podijumu. Pre neko veče sam prisustvovala jednoj takvoj fešti i što je najzanimljivije –Više…


Dačić: Prijateljstvo Crne Gore i Kosova nije iskreno, već nametnuto i novo | Kodex.ME\nDačić: Prijateljstvo Crne Gore i Kosova nije iskreno, već nametnuto i novo\nPrvi potpredsjednik Vlade i ministar spoljnih poslova Srbije Ivica Dačić rekao je da ne očekuje da će doći do promjena u odnosima dvije zemlje, pošto je na predsjedničkim izborima u Crnoj Gori pobijedio Milo Đukanović iz partije koja je na vlasti, ali da treba da se usresrede na rješavanje osnovnih pitanja koja su od interesa dva naroda.\n16. 04. 2018 - 16:42 Autor: Kodex\n"Mislimo da naši odnosi treba da budu što sadržajniji i baziraju se na rješavanju osnovnih pitanja koja su od interesa dva naroda, a ne da se bavimo velikim globalnim temama i pitanjima", naglasio je Dačić.\nOn je naveo da je zbog toga, pored čestitke na pobjedi, upućena i želja za daljim jačanjem i unaprjeđenju naših odnosa.\nUpitan za izjavu kosovskog predsjednika Hašima Tačija o tradicionalnom prijateljstvu sa Crnom Gorom, Dačić je kazao da se radi o nekim novim, nametnutim prijateljstvima.\n"Ne vjerujem da su tradicionalna i ne vjerujem da su iskrena. Kada je riječ o našim odnosima, to su odnosi tradicionalnog, iskrenog prijateljstva, podrške srpskog i crnogorskog naroda. Interesi nam nisu suprostavljeni, već su nam zajednički", zaključio je Dačić.


subota, 18 novembar 2017 14:29\nOdbornici Skupštine opštine Vlasotince usvojili su, na današnjoj sednici, predlog odluke o utvrđivanju prosečnih cena kvadratnog mestra odgovarajućih nepokretnosti za utvrđivanje poreza na imovinu za 2018. godinu, kod kojih je došlo do povećanja cena u prvoj zoni stambenog i poslovnog prostora, a do smanjenja u četvrtoj zoni poslovnog prostora, odnosno u industrijskoj zoni.\n-Cene su utvrđene na osnovu tržišnih vrednosti u prvih devet meseci ove godine, a u skladu sa Zakonom o porezu na imovinu – objasnio je predsednik SO Vlasotince Bratislav Petrović.\nOdbornici su usvojili i odluku o visini stope poreza na imovinu za narednu godinu koja je zadržana na ovogodišnjem nivou i tom prilikom uvažili sugestije opozicije u vezi sa pojedinim članovima pomenute odluke.\nUsvojeni su i odluka o organizaciji i i funkcionisanju civilne zaštite i plan rada Štaba za vanredne situacije za 2018.godinu.\nU Tehničkoj školi i Gimnaziji razrešeni su jedan, odnosno dva člana školskih odbora i imenovani novi, a odbornici su potvrdili i mandat Marini Radosavljević iz Vlasotinca, sa izborne liste Aleksandar Vučić – Srbija pobeđuje.


Festival profesionalnih pozorišta | TV KANAL 9 NOVI SAD\nNaslovna EMISIJE Festival profesionalnih pozorišta\nOd 12. do 18. aprila Grad Zrenjanin je domaćin najstarijeg festivala profesionalnih pozorišta Vojvodine.\nOtvaranju festivala prisustvovao je pomoćnik gradonačelnika Duško Radišić, direktor NP ,,Toša Jovanović’’ Ivan Francuski kao i predsednik Odbora za kulturu i informisanje u Skupštini Srbije Mirko Krlić.\nPomoćnik gradonačelnika Duško Radišić je ovom prilikom isakao da je grad veoma ponosan na pozorište jer je Zrenjanin grad kulture i grad uspešnih institucija.\nPrema rečima direktora NP Toša Jovanović Ivana Francuskog, pozorište se i ove godine prihvatilo da bude domaćin festivala profesionalnih pozorišta Vojvodine u nadi da će ove godine festival biti još bolji.\nFrancuski je istakao i da ovaj festival značajan kako za pozorište tako i za sam grad Zrenjanin.\nOvogodišnji moto festivala je “Pozorište u stigmatizovanom društvu”, a manifestaciju je otvorio Mirko Krlić, predsednik Odbora za kulturu i informisanje Narodne Skupštine Republike Srbije.\nPrve večeri festivala publika je imala priluku da pogleda predstavu pod nazivom “Bilo jednom u Banatu”.\nNa ovom Festivalu, nastupiće Narodno pozorište “Toša Jovanović”, Pozorište mladih, Narodno pozorište Subotica, Srpsko narodnog pozorište , Novosadsko pozorište, Narodno pozorište Sombor, kao i Dečje pozorište Subotica. (Prilog KTV Zrenjanin)\nPrethodni tekstU subotu startuje plej of za fudbalerke SL\nSledeći tekstHokejaši Srbije u 1. diviziji SP


Ponovo skraćeno radno vreme ugostiteljima - www.lobi-info.rs\nMarija K. 7. oktobra 2020., 12:43 5.2k Views\nNakon sednice Kriznog štaba, koja je danas održana, radno vreme ugostitelja i svih drugih objekata ponovo je skraćeno do 23.00 časa.\nOva odluka stupa na snagu od sutra – objavili su članovi Kriznog štaba\nNa ovaj potez su se odlučili jer je primetan rast broja zaraženih i hospitalizovanih i to najviše na području Beograda.\nNajavljuje se i da bi maske mogle da budu opet obavezne u svim zatvorenim javnim prostorima, ukoliko se situacija pogorša.\nPrema jučerašnjem preseku, u Srbiji je na korona virus testirano 7.076 osoba i od toga je njih 120 bilo pozitivno, a jedna osoba je preminula.\nOvo je najveći broj zaraženih u periodu od 27. avgusta kada smo imali 125 novootkrivenih slučajeva.\nPrethodna objava Na Zrenjaninskom putu juče povređena dva pešaka\nSledeća objava Napisane prve prijave zbog nenošenja maski


/ DESETA SIMFONIJA\nJozef Jelinek\tDESETA SIMFONIJA\nSvet klasične muzike potresa prava revolucija kada poznati\ndirigent Ronald Tomas izvede na privatnom koncertu navodnu\nrekonstrukciju prvog stava mitske Desete simfonije Ludviga van\nBetovena. Jedan od gostiju na tom događaju, mladi muzikolog Danijel\nPanijagva, počinje da sumnja...\nPanijagva, počinje da sumnja: Možda Betovenova Deseta simfonija\nzaista postoji i sada se nalazi u Tomasovim rukama? Možda je\ngenije iz Bona pobedio „prokletstvo desete simfonije“, po kojem svi\nkompozitori umiru kada je jednom napišu?\nNakon okrutnog ubistva, počinje opasna igra u koju su pored\nDanijela upleteni i jedna žena sudija, lukavi detektiv za ubistva i\nrazne moćne organizacije čiji su članovi uticajni biznismeni i\nNapoleonovi potomci. Svi oni bore se da pronadu sveti gral klasične\nmuzike. Niko od njih ne zna da je odgovor na njihova pitanja u\nkontroverznoj Betovenovoj prošlosti i njegovoj zabranjenoj ljubavi\nkoja je sve do danas ostala neotkrivena...


Evropski parlament usvaja amandman o mogućoj razmeni teritorija između Kosova i Srbije - Jutarnji GLASnik\nSpoljnopolitički odbor Evropskog parlamenta danas bi trebalo da usvoji tekst izveštaja o Srbiji koji obuhvata i kompromisni amandman o mogućoj korekciji granica između Srbije i Kosova.\n„Bilo koji dogovor može biti prihvatljiv samo ukoliko je međusobno usaglašen i usklađen sa ukupnom stabilnošću regiona i međunarodnim pravom“, stoji u tekstu usaglašenog amandmana.\nUkupno 239 amandmana koji su podneti na ovogodišnji izveštaj o Srbiji izvestioca Evropskog parlamenta Dejvida Mekalistera svedeni su na 27 kompromisnih amandmana koji bi trebalo da uđu u konačan tekst izveštaja o Srbiji. O njima će se glasati danas na zasedanju Spoljnopolitičkog odbora Evropskog parlamenta u Briselu.\nPosebnu pažnju poslanika ima kompromisni amandman pod brojem 25, koji se odnosi na debatu o mogućoj korekciji granica između Srbije i Kosova, uključujući i „razmenu teritorija“. Na početku teksta koji bi trebalo da bude uvršten u konačnu verziju izveštaja Evropskog parlamenta o Srbiji, ali i o Kosovu, naglašava se „multietnička priroda i Kosova i Srbije“ kao i činjenica da „etnički homogene države ne bi trebalo da budu cilj u regionu“.\n„Podržava se dijalog kome posreduje EU kao okvir za postizanje sveobuhvatnog dogovora između Srbije i Kosova. Smatra se da svaki sporazum može biti prihvatljiv samo ako je obostrano usaglašen, uzima u obzir ukupnu stabilnost regiona i međunarodno pravo“, zaključuje se u tekstu kompromisnog amandmana koji obuhvata intervencije 10 poslanika EP.\nTagged EVROPSKI PARLAMENT, KOSOVO, SRBIJA


OSMANOVIĆ (SDA): RADOVAN VIŠKOVIĆ U DRŽAVI SA SA NORMALNIM PRAVOSUĐEM KRIVIČNO BI TREBAO BITI PROCESUIRAN ZA GENOCID U SREBRENICI — Bosnjaci.Net\nŠef Kluba zastupnika Stranke demokratske akcije jasan\nOSMANOVIĆ (SDA): RADOVAN VIŠKOVIĆ U DRŽAVI SA SA NORMALNIM PRAVOSUĐEM KRIVIČNO BI TREBAO BITI PROCESUIRAN ZA GENOCID U SREBRENICI\nObjavljeno: 13. December 2020. 01:12:26\nNakon objave dokumenata i svjedočenja koja ga povezuju sa premještanjem grobnica sa posmrtnim ostacima žrtva genocida u Srebrenici, Radovan Višković ne može nikome držati lekcije. Ako već govorimo o normalnom društvu, u svakom normalnom društvu, sa normalnim pravosuđem, on ne bi bio premijer, već bi bio krivično procesuiran u vezi sa ovim najozbiljnijim mogućim navodima\nŠef Kluba zastupnika Stranke demokratske akcije (SDA) u Zastupničkom domu Parlamentarne skupštine BiH Adil Osmanović osvrnuo se na izjavu premijera entiteta RS Radovana Viškovića da bi „u normalnom društvu ministrica vanjskih poslova BiH Bisera Turković bila smijenjena“.\n- Nakon objave dokumenata i svjedočenja koja ga povezuju sa premještanjem grobnica sa posmrtnim ostacima žrtva genocida u Srebrenici, Radovan Višković ne može nikome držati lekcije. Ako već govorimo o normalnom društvu, u svakom normalnom društvu, sa normalnim pravosuđem, on ne bi bio premijer, već bi bio krivično procesuiran u vezi sa ovim najozbiljnijim mogućim navodima, - ističe Osmanović.\nTakođer, dodaje da ne može SNSD nikome držati lekcije kada je u pitanju retorika, jer ta stranka već duže od deceniju neprestano destabilizira političku scenu u BiH stalnim prijetnjama otcjepljenjem, zbog čega su visoki funkcioneri te stranke na crnoj listi vlade SAD-a.\n- Potpuno je neuvjerljivo da sada isti taj SNSD imputira ministrici Turković nekakvu huškačku retoriku. Neka SNSD poradi na svojoj retorici, pa neka onda drži lekcije drugima, - rekao je Osmanović.


Brajevo pismo na javnim institucijama – Info LIGA\nBrajevo pismo na javnim institucijama\nby infoLIGA · 04/12/2018\nU okviru obeležavanja Međunarodnog dana osoba sa invaliditetom, Društvo za cerebralnu i dečiju paralizu Ivanjica organizovalo je niz akcija kako bi se osobama sa invaliditetom omogućilo ravnopravno učešće u društvu.\nOve godine akcenat je na komunikaciji sa OSI, što i jeste naziv tribine koju Društvo organizuje. Jedna od tema o kojima se govori jeste Brajevo pismo i azbuka, a u cilju podizanja svesti njihovog značaja, Društvo za cerebralnu i dečiju paralizu poslalo je dopis svim javnim institucijama da istaknu svoje nazive na ovom pismu, koje je namenjeno slepim osobama ili osobama sa slabim vidom.\n„Cilj je da podignemo svest naših sugradjana da u okruženju postoje ljudi koji imaju drugačije potrebe, a kako bi uživali ravnopravno učešće u društvu potrebno je da im se prilagodimo.“– istakla je Svetlana Glavinić, predsednica Centra za cerebralnu i dečiju paralizu opštine Ivanjica.\nInicijativu Društva za sad su podržale osnovne škole Kirilo Savić i Milinko Kušić, policijska stanica Ivanjica i Dnevni centar „Sunce“.\nKako bi učenike uputili u problem i načinom na koji se može unaprediti položaj OSI, učitelji osnovne škole Milinko Kušić organizovali su radionice gde su na kreativan način i različitim tehnikama istakli nazive kabineta na Brajevom pismu.\nTags: brajevo pismoivanjica\nIdemo na stadion! – Javor igra još jednu bitnu utakmicu u borbi za Super ligu\nPaketići puni ljubavi stigli u najudaljenije delove ivanjicke opštine\nObnova mini hidroelektrane na Moravici\nNext story Primarni gasovod kroz Ivanjicu biće završen do proleća (VIDEO)\nPrevious story U Guči pozicija i opozicija zejedno (VIDEO)


RTCG - Radio Televizija Crne Gore - Nacionalni javni servis :: Svijet :: Moguće pokretanje istrage o poplavama u Njemačkoj\n02. 08. 2021. 18:35 >> 18:47 0\nPREKO 180 ŽRTAVA\nMoguće pokretanje istrage o poplavama u Njemačkoj\nNjemački tužioci razmatraju pokretanje zvanične istrage o mogućim propustima zvaničnika u vezi upozorenja stanovništva na razorne poplave u kojima je poginulo više od 180 ljudi prošlog mjeseca na zapadu zemlje.\nDesetine ljudi se i dalje vodi kao nestalo u razornim poplavama koje su pogodile njemačke pokrajine Rajnu-Palatinat i Sjevernu Rajnu – Vestfaliju od 14. do 15. jula, a nastala šteta se procjenjuje na milijarde eura.\nTužioci u gradu Koblenc, u blizini doline Ahr u kojoj je poginulo 138 ljudi, saopštili su danas da se istraga tiče mogućeg ubistva iz nehata i nanošenje tjelesnih povreda kao posljedica kasnih upozorenja ili naloga za evakuaciju.\nStanovnici dva grada koji su pogođeni poplavama rekli su za Asošijeted pres da su upozoreni neposredno prije poplava i da su informacije koje su dobili od vlasti bile nejasne.\nTužioci u Koblencu rekli su da preispituju izvještaje medija i zvanične policijske istrage o zabilježenim smrtnim slučajevima kako bi utvrdili da li postoji dovoljno dokaza da su zločini počinjeni.\nMerkel izrazila punu podršku Lašetu\nTalibani traže finansijsku pomoć Njemačke\nNjemačka: Od početka pandemije četiri miliona slučajeva\nNajmanje 41 osoba stradala u Njujorku


Naslednik Galaxy Fold-a mogao bi da stigne pre leta | PC Press\n26. januar 2020. 26. januar 2020. Branislav Bubanja\nJedan od najpoznatijih Samsung analitičara, Max Vejnbah, objavio je da očekuje da će naslednik Galaxy Fold preklopnog telefona ugledati svetlost dana u drugom kvartalu ove godine. Tačan datum još uvek nije poznat, ali on očekuje da će se to dogoditi u periodu od početka aprila, pa do kraja juna ove godine. Prodaja bi, barem prema dosadašnjem Samsung-ovom iskustvu sa preklopnim telefonima, započela nekoliko meseci nakon toga.\nZa sada nema mnogo konkretnih informacija o samom telefonu. Pretpostavlja se da će imati unutrašnji preklopni ekran veličine 8 inča, koji će moći da se adaptira za različite odnose stranica, pa će biti prilagodljiv za različite multimedijalne sadržaje i aplikacije koje su u stanju da iskoriste split-screen opciju. Ne postoje informacije o eksternom ekranu, ali s obzirom da je interni ekran kod Galaxy Fold-a veličine 7.3 inča, a eksterni 4.6 inča, očekuje se da će na novom modelu i eksterni ekran biti za nijansu veći.\nSamsung aktivno radi i na dodatnom poboljšanju kontraverznog dizajna sistema za preklapanje, zbog koga je kod prvog preklopnog telefona imao mnogo problema. Očekuje se i da će na novom modelu biti integrisan i S Pen stylus. Što se tiče performansi, pretpostavlja se da će novi preklopni telefon imati Snapdragon 865 čipset, podršku za 5G i primarnu kameru rezolucije 108 MP. Druga kamera bi mogla da ima rezoluciju od 48 MP, 5x optički zum, sa softverom koji bi omogućavao do 30x zum bez vidljivih gubitaka na kvalitetu, kao i maksimalni zum od čak 100x. Treća kamera bi mogla da bude širokougana, sa rezolucijom od 12 MP, a na raspolaganju bi bio i ToF sezor. Prednja kamera će verovatno imati 40 MP.\nVeć neko vreme postoje indicije da bi Samsung mogao da u budućnosti spoji Galaxy S i Galaxy Note linije proizvoda, kako bi kreirao jedinstveni set flagship telefona koje bi predstavljao u prvom kvartalu svake godine. Time bi letnji period, koji je do sada bio namenjen za predstavljanje Galaxy Note telefona bio ustupljen preklopnim modelima. To se najverovatnije neće desiti ove godine, ali ako Galaxy S20 dobije S Pen, to bi mogao da bude prvi korak u tom pravcu. Takođe, integracija S Pen-a u novi preklopni telefon moglo bi da znači da Samsung testira tržište i, ako reakcije budu pozitivne, to bi moglo da bude uvod u polako gašenje Note serije.\nTagovi: galaxy fold, Galaxy Note, galaxy s20, naslednik galaxy fold-a, preklopni telefon, Samsung\n← Kako zvuči mumija: Glas star tri hiljade godina\nBorba za zabranu distribucije tehničkih crteža 3D štampanog oružja →


U Srbiji opada prodaja slatkiša - Retail Serbia\nU Srbiji opada prodaja slatkiša\nKako je rečeno u Privrednoj komori Srbije, prodaja slatkiša proizvednih u Srbiji manja je za 10 odsto ili za 6.700 tona u prvih šest meseci ove, a u odnosu na isti period lani, a pad je zabeležen i na domaćem i na inostranom tržištu.\nGlavni uzrok pada prodaje je značajno smanjenje potrošnje konditorskih proizvoda u Srbiji za 13,2 odsto, zbog slabljenja kupovne moći stanovništva, dodato je iz PKS. Za prvih šest meseci 2011. godine prodaja slatkiša iz Srbije na domaćem tržištu opala je za gotovo 12 odsto, a na inostranim za oko 6 odsto.\nU tom periodu, u Srbiji je proizvedeno 64.600 tona slatkiša, od čega je 41.700 tona ili 68,8 odsto plasirano na domaće tržište dok je oko 19.000 tona ili 31,2 odsto izvezeno. Vrednost izvoza slatkiša u prvom polugodištu je iznosila oko 64 miliona dolara, od čega se najviše proda na tržištima zemalja CEFTA regiona-86,4 odsto, dok se u EU izveze osam odsto konditorskih proizvoda ili nešto više od pet miliona dolara.\nNajveće izvozno tržište je Bosna i Hercegovina, gde se plasira 44 odsto ukupne vrijednosti izvoza, a slijede Crna Gora, Makedonija i Hrvatska. Od zemalja EU značajniji izvoz slatkiša iz Srbije, čija vrijednost prelazi milion dolara, registruje se u Sloveniji i Mađarskoj.\nU PKS ističu da je domaća konditorska industrija već duže vrijeme suočena sa problemom održavanja konkurentnosti zbog visokog nivoa liberalizacije uvoza i skupih osnovnih domaćih sirovina, kao što su šećer, mlijeko u prahu, specifične biljne masti.


Pet minuta gromoglasne tišine za slobodu medija – Centar za razvoj lokalnih medija\nŠirom sveta se danas obeležava Svetski dan slobode medija kada se sve redakcije pozivaju da zamrače svoje ekrane i prestanu na kratko sa radom u okviru akcije „Pet minuta gromoglasne tišine“ kako bi se skrenula pažnja na značaj medijskih sloboda.\nNezavisno udruženje novinara Srbije, Nezavisno društvo novinara Vojvodine i Granski sindikat kulture, umetnosti i medija “Nezavisnost” saopštili su da vlast u Srbiji guši kritičko izveštavanje, dok se različitim, posebno finansijskim pritiscima, narušava nezavisnost uređivačke politika medija. Vlast je najodgovornija, prema njihovim navodima, za zloupotrebe javnog novca, zastrašivanja, klevetanja i omalovažavanja novinara/ki i medija.\n„Koliko su slobode medija i javnog izražavanja ugrožene pokazuje lista medijskih sloboda Reportera bez granica za 2019. godinu na kojoj se Srbija nalazi na 90. mestu od ukupno 180 zemalja, što je pad za 14 mesta u odnosu na prošlu godinu“, ocenjuje se u saopštenju.\nUdruženje novinara Srbije (UNS) objavilo je povodom 3. maja, Svetskog dana slobode medija proglas u kome zahteva da Vlada Srbije uspostavi dijalog sa novinarima i medijima, uvažavajući standarde novinarske profesije i potrebe građana za pravovremenim, istinitim, nepristrasnim i potpunim informisanjem.\nU proglasu koji je objavljen juče, UNS zahteva da Vlada do kraja godine omogući izradu medijskih zakona proizašlih iz Strategije razvoja sistema javnog informisanja (Medijska strategija) i da u njenom sprovodjenju predloži zakone kojima će podsticati poštovanje profesionalnih i etičkih standarda u medijima, kao i radna prava novinara i medijskih radnika.\n„Slobodni mediji i slobodna medijska reč temelj su demokratije i osnova jakih institucija. Demokratsko društvo nezamislivo je bez slobodnih i odgovornih medija, a ostvarena ljudska i manjinska prava nemoguća bez ispunjavanja prava građana na informisanje“, saopštio je zaštitnik građana Zoran Pašalić.\nPrema njegovim rečima, obaveza države je da zaposlenima u medijima obezbedi uslove za nesmetano bavljenje novinarskom profesijom, a Zaštitnik građana poziva sve učesnike u javnom životu da se uzdrže od pritisaka i uticaja na rad medija.\nMinistarstvo kulture i informisanja čestitalo je Svetski dan slobode medija, koji se obeležava 3. maja, svim novinarima i medijskim radnicima i ukazuje na neophodnost zajedničkih zalaganja i borbe svih relevantnih institucija i pojedinaca za ovo osnovno pravo.\n„Novinarstvo je prvenstveno lojalno građanima, a novinari su obavezni da govore istinu i da pruže stanovništvu pouzdane i proverene informacije. Sloboda medija, kao jedan od načina izražavanja javnog mišljenja, predstavlja jedno od osnovnih ljudskih prava, koje ostaje neotuđivo i ključno za razvoj demokratije“, ističe se u saopštenju povodom 3. maja.\nKomesarka Saveta Evrope za ljudska prava Dunja Mijatović ocenila je danas povodom Svetskog dana slobode medija 3. maja da se položaj medija u Evropi pogoršava i da je stanje slobode i bezbednosti novinara dostiglo uznemiravajuću tačku, i pozvala političke vodje da pokažu veću rešenost za zaštitu medija.\nIznad svega, napisala je Mijatović, važno je da se promeni sadašnji politički govor u kome se često novinari prikazuju kao neprijatelji.\nNe može se dovoljno naglasiti da političke vođe i osobe od uticaja imaju odgovornost da sami izbegavaju kao i da ne promovišu neprijateljski govor ili akcije prema novinarima, rekla je Mijatović.\nPovodom Međunarodnog praznika rada 1. maja, Sindikat novinara Srbije (SINOS) je pozvao kompletnu medijsku zajednicu i državu da zajedno pomognu u jačanju ekonomskog statusa novinara i medijskih radnika, jer bez toga nema slobode medija.\nSindikat je saopštio da novinari i medijski radnici u Srbiji rade u teškim uslovima, često bez adekvatnog ugovora o radu.\nOpšti trend je smanjenje broja zaposlenih i udela zaposlenih na neodređeno vreme, dok s druge strane brzo raste angažovanje po osnovu ugovora o povremenim i privremenim poslovima, autorskim ugovorima i ugovorima o delu, ukazuje SINOS.\nOkrugli sto „Medijski forum“\nGranski sindikat kulture, umetnosti i medija „Nezavisnost“ i UGS Nezavisnost već tradicionalno obeležava Svetski dan slobode medija, u saradnji sa kancelarijom Fondacije Fridrih Ebert (FES) u Beogradu.\nPovodom dana slobode medija organizovaće danas Okrugli sto „Medijski forum“, koji će okupiti predstavnike medija, stručne javnosti, sindikata i civilnog društva u Srbiji. Ovog puta govoriće Maks Brendle, direktor beogradske kancelarije FES, i Zoran Stojiljković, predsednik UGS Nezavisnost.\nUčestvovaće Željko Bodrožić, predsednik Nezavisnog udruženja novinara Srbije i član UO Saveta za štampu, Jelena Kleut sa Filozofskog fakulteta u Novom Sadu, Veljko Milić, advokat, Branka Dragović, predsednica IO Nezavisnog društva novinara Vojvodine, Svetozar Raković, sekretar Nezavisnog udruženja novinara Srbije, i Dragan Milanović Pilac, predsednik GS KUM „Nezavisnost“.\nNa ovom okruglom stolu biće otvorena pitanja medijske strategije, uloge javnog servisa, bezbednosti novinara u Srbiji, ekonomskog i materijalnog položaja medijskih radnika i mogućnosti za njihovo sindikalno organizovanje, kao i problem medijskog praćenja sindikalnih aktivnosti, a sve sa ciljem traganja za odgovorom na pitanje: Ima li slobode medija u Srbiji danas? Tokom debate biće organizovana i akcija „Pet minuta gromoglasne tišine“\nUNS poziva Vladu Srbije da uspostavi dijalog sa novinarima i medijima\nBeta pre tačno četvrt veka emitovala prve vesti


Neshvatljivo da FBiH za pet godina ne može donijeti zakon o šumama – Magazin Plus\nHome/Neshvatljivo da FBiH za pet godina ne može donijeti zakon o šumama\nNeshvatljivo da FBiH za pet godina ne može donijeti zakon o šumama\nSuzbijanje nezakonitih aktivnosti u šumarstvu i otklanjanje prepreka izvozu osnovne su teme šeste zajedničke godišnje konferencije o šumarstvu u BiH koja se danas održava u Sarajevu, u okviru Međunarodnog sajma šumarstva, drveta, namještaja, unutrašnjeg uređenja i prateće drvne industrije “INTERIO”.\nCilj konferencije jeste da se utvrde situacija i napredak u reformama u šumarstvu, te analiziraju aktivnosti u vezi sa unapređenjem održivog šumarstva u BiH.\nFederalni ministar poljoprivrede, vodoprivrede i šumarstva Jerko Ivanković Lijanović rekao je novinarima da je veoma važno da se govori o šumarstvu, jer BiH ima bogate prirodne resurse, vrijedne ljude, ali je sve to zajedno veoma neorganizovano i daje male efekte.\n“U Federaciji BiH /FBiH/ imamo usitnjenu prerađivačku industriju”, rekao je Lijanović i dodao da još nema ni zakona koji uređuju ovu granu industrije.\nOn je podsjetio da su u FBiH u proceduri dva zakona Ministarstva poljoprivrede, vodoprivrede i šumarstva koje insistira na njihovom donošenju, ali isto tako podržava i zakon poslanika koji se nalaze u proceduri u federalnom Parlamentu.\nLijanović je napomenuo da je uputio molbu svim parlamentarcima da što hitnije usvoje jedan od tih zakona da bi šumarstvo bilo uređeno zakonom na nivou FBiH.\n“Jedino je rješenje da parlamentarci u oba doma federalnog Parlamenta urade posao za koji su i plaćeni, a to je da usvoje jedan od zakona”, naglasio je Lijanović.\nPotpredsjednik Grupacije šumarstva i drvne industrije Privredne komore Federacije BiH Midhat Ahmetović podsjetio je da Federacija BiH već petu godinu nema zakon o šumama.\n– Zaista je neshvatljivo da za ovaj period, gotovo već pet godina nismo mogli donijeti zakon o šumama – istakao je Ahmetović naglašavajući da je nedostatak legislative generator bezakonja u ovoj oblasti, koje se mjeri stotinama hiljada kubika nelegalno posječenog drveta.\nI on je istakao neophodnost donošenja zakona o šumama od čije primjene zavisi rad u ovim sektorima i koji treba osigurati racionalno i efikasno upravljanje šumskim bogatstvom.\nFederacija nema zakon, međutim, na području Tuzlanskog kantona donesen je zakon o šumama koji je stupio na snagu u augustu prošle godine.\n-Taj zakon je umnogome olakšao rad kantonalnim šumarskim inspektorima radi sprječavanja bespravnih sječa i prometa drveta – izjavio je Suad Bajić, kantonalni šumarski inspektor u Kantonalnoj upravi za inspekcijske poslove Tuzlanskog kantona.\nInspekcija, po njegovim riječima, poduzima sve zakonske mjere, ali postoje problemi kada je u pitanju izvršenje pravosnažnih sankcija. Sankcije su, kako je pojasnio, dovoljno oštre, međutim problemi se javljaju kod njihovog izvršenja.\nJedna od glavnih tema konferencije jeste i provođenje nedavno donesenog plana aktivnosti na zadovoljenju zahtjeva uredbe EU o drvetu koja tretira pitanja zakonitosti sječe i predstavlja ozbiljnu prijetnju daljem izvozu proizvoda od drveta u zemlje EU.\nLijanović je naglasio da je osnovni element donošenje zakona, potom svih drugih akata i onda usaglašavanje sa direktivama EU.\nOrganizator šeste zajedničke konferencije o šumarstvu u BiH su USAID-Sida FIRMA projekat u saradnji sa Drvnim klasterom u BiH i resornim entitetskim ministarstvima.\nU-16: Ženska reprezentacija savladala Crnu Goru i Makedoniju, a sutra s Hrvatskom\n"Malteški vitezovi" i dalje uspješno djeluju u Zeničko-dobojskom kantonu


Centar za istraživačko novinarstvo Srbije (CINS) objavio je danas analizu koja pokazuje da su opozicione stranke za odbornike Skupštine Beograda kandidovale 13 osoba koje su kršile Zakon o Agenciji za borbu protiv korupcije, uglavnom zbog...\nGradska izborna komisija Beograda o nedostacima liste Zelene stranke Srbije\nGradska izborna komisija Beograda je večeras na svojoj osmoj sednici usvojila zaključak o otklanjanju nedostataka izborne liste "Zelena stranka Srbije" koju je za učešće na beogradskim izborima 4. marta podnela koalicija stranaka...\nCIK Kosova: Do 20 sati liste dostavile samo stranke manjina\nDo 20 časova samo je 11 stranka manjinskih zajednica dostavilo Centralnoj izbornoj komisiji na Kosovu liste kandidata za poslanike u kosovskoj skupštini na predstojećim vanrednim parlamentarnim izborima.\nSrpski teniseri zadržali pozicije na ATP i WTA listama\nNa danas objavljenim ATP i WTA listama srpski teniseri većinom su zadržali prošlonedeljne pozicije. Jedini skok zabležio je mladi srpski teniser Peđa Krstin koji je sa 826. pozicije skočio na 203. mesto.\nWTA i ATP: Napredak Jelene, pad Troickog\nSrpski teniseri Novak Đoković i Janko Tipsarević zadržali su prvo, odnosno deveto mesto na danas objavljenoj ATP listi, dok je Viktor Troicki za dve pozicije pokvario plasman i zauzima 42. poziciju.\nViktor i Jelena pali na listi, napredovala Jovanovski\nSrpski teniser Viktor Troicki i teniserka Jelena Janković pali su ove nedelje na ATP i WTA listima za jednu, tj dve pozicije dok je jedini napredak zabeležila Bojana Jovanovski koja je sada na 55.poziciji.\nNova lista lekova u Srbiji\nDanas je stupila na snagu nova revidirana lista lekova u koju je uključeno i 47 novih vrsta, među kojima su i medikamenti namenjeni za lečenje retkih bolesti.


Fudbal - Druga južnobanatska liga – pregled 11.kola (24.oktobar 2009.)\nU Vojlovici, zanimljiva fudbalska predstava. U prvom poluvremenu, bolji domaći tim, ekipa Mladosti, u drugom, agilniji gosti iz Kačareva, tim Jedinstvo Stevića. Na kraju, 1:0 za domaćine, pobedonosni gol postigao Aleksić u 49.minutu utakmice, za nova tri boda Mladosti, i hvatanje priključka za vodećim ekipama.\nU Pločicama, domaći Borac i Proleter iz Mramorka očekivano podelili bodove, ali ne bez vatre. Bilo je 2:2 na kraju, što je prema svemu vidjenom možda i najrealnije. U jednom od derbija, u Glogonju, gde su se sastali istoimeni domaćin i BSK iz Bavaništa, mreže su mirovale, isto kao i na drugom derbiju na sportsko centru Mladost, gde su snage odmrelili domaći Železničar i Kolonija iz Kovina.\nNa ove utakmice se očekivalo mnogo više uzbuđenja, ali kako i sam rezultat govori, toga nije bilo na pretek. U Uzdinu, domaća Unirea malo je popravila bodovni saldo, pošto je posle tri vezana poraza uspela da dodje do tri boda. I lakše nego što se očekivalo, domaćin je savladao Omladinac iz Deliblata 3:1.\nJedan od pet remija u ovom kolu, zabeležen je u Skorenovcu, gde je domaći Plavi Dunav remizirao u duelu sa Jedinstvom, bilo je 3:3 na kraju. U Crepaji, domaća Vojvodina i Omladinac iz Opova su takodje remizirali, bilo je 1:1, u susretu koji će biti brzo bačen u arhivu.\nTo nije slučaj sa utakmicom u Sakulama, gde je drugoplasirani Borac deklasirao poslednjeplasiranu Pobedu iz Samoša sa čak 6:0.


IZBORI - 5.5.2016.: Proslo 7 lista i 5 manjinskih\nNa osnovu 99,99 obrađenih biračkih mesta na vanrednim parlamenetanim izborima, najviše glasova osvojila je lista oko SNS - 48,25 odsto, a koalicija Dveri-DSS zvanično je prešla census, saopštila je Republička izborna komisija. Na konferenciji za novinare, održanoj oko 00.50 sati, saopšteni su rezultati sa 14 biračkih mesta na kojima je u sredu održano ponovljeno glasanje, budući da još nisu bili poznati rezultati sa biračkog mesta na Novom Beogradu, gde je, prema objašnjenju predsednika RIK-a Dejana Đurđevića, došlo do čarki. Prema rezultatima sa 99,99 odsto obrađenih biračkih mesta, lista oko SNS je osvojila 48,25 odsto, SPS-JS 10,95, SRS 8,10 odsto, "Dosta je bilo" 6,02 odsto, DS 6,02 odsto glasova, Dveri-DS S 5,03 odsto, SDS-LDP-LSV 5,02 odsto, SVM 1,50 odsto, lista Muamera Zukorlića 0,86 odsto, SDA Sandžaka 0,80 odsto, Zelena stranka 0,63 odsto, Partija za demokratsko delovanje 0,43 odsto... To znači da će u skupštini lista oko SNS imati 131 mandat, SPS-JS 29, SRS 22, DS 16, "Dosta je bilo" 16, Dveri-DSS 13, SDS-LDP-LSV 13, SVM četiri, Zukorlić dva, SDA Sandžaka dva, Partija za demokrasko delovanje i Zelena stranka po jedan mandat. Predsednika RIK-a je rekao da je ponovljeno glasanje na 15 biračkih mesta bilo regularno. Prema rezultatima sa obrađenih 14 biračkih mesta, lista oko SNS je osvojila 54,35 odsto, Dveri-DSS 22,58 odsto, SPS-JS 7,85, SRS 3,16, SDS-LDP-LSV 2,58, DS 2,27 odsto, SVM 0,13 odsto glasova... Đurđević je objasnio da ostaje da pristignu rezultati sa Novog Beograda. Direktor Republičkog zavoda za statistiku Miladin Kovačević objasnio je da rezultati sa preostalog biračkog mesta na Novom Beogradu ne mogu da utiču na ukupne rezultate ponovljenog glasanja. Konačni rezultati vanrednih parlamentarnih izbora trebalo bi da budu saopšteni večeras oko 21 sat, a od trenutka proglašenja konačnih rezultata počinje da "curi" rok za formiranje novog saziva Skupštine Srbije.\nMandati u Vojvodini\nPokrajinska izborna komisija utvrdila je konačne rezultate izbora za poslanike u Skupštini Autonomne pokrajine Vojvodine po kojima je izborna lista "Aleksandar Vučić - Srbija pobeđuje" osvojila 44,48 odsto glasova ili 63 od 120 mandata. Koalicija okupljena oko Socijalističke partije Srbije osvojila je 8,86 odsto glasova i 12 mandata. Po deset poslanika u budućem pokrajinskom parlamentu imaće Srpska radikalna stranka koja je osvojila 7,66 odsto glasova i koalicija na čijem čelu je Demokratska stranka sa 7,24 odsto osvojenih glasova. Devet mandata u Skupštini AP Vojvodine imaće Liga socijaldemokrata Vojvodine koja je osvojila 6,43 odsto glasova, a lista "Dosta je bilo" ima sedam mandata i za nju je glasalo 5,54 odsto izašlih birača. Savez vojvođanskih Mađara na osnovu 4,88 odsto osvojenih glasova na pokrajinskim izborima imaće šest mandata u pokrajinskoj skupštini, a dva mandata će imati lista "Mađarski pokret za autonomiju" koja je osvojila 1,71 odsto glasova, dok je jedan mandat pripao Zelenoj stranci za koju je glasalo 1,14 odsto birača.\nLider SNS-a Aleksandar Vučić, posle ponavljanja izbora na 15 biračkih mesta, saopštio je da je ta stranka osvojila više glasova nego na izborima 24. aprila - preko 56 procenata na osnovu glasova sa 13 biračkih mesta. On je izjavio da trenutno radi na pripremi programa buduće vlade, koji će imati "najmanje stotinak stranica", a da će se potom baviti sastavom vlade i potencijalnim partnerima. Vučić je rekao da je bio ponosan rezulatatima i 24. aprila, a da je sada još ponosniji. "Nikad nisam bio tako srećan. Gotovo da sam zaplakao kad sam počeo da dobijam rezultate. Ljudi su im stavili do znanja. Lista SNS je osvojila premoć", rekao je. "Narod je pokazao da zna gde želi da bude Srbija i da zna kako je i zašto glasao. Hvala što su sve istrpeli i pokazali da ne može lažima i izmišljotinama da se pobedi čast i poštenje", rekao je. Vučić je takođe zaključio da su "svi rušili izbornu tišinu" i da je to "glupo pravilo" o kome bi trebalo da se razgovara.\nPredstavnici koalicije DSS-Dveri saopštili su da je, od ukupno 8 285 izašlih birača na 15 biračkih mesta, ta koalicija osvojila 1 998 glasova odnosno 25 odsto. "Čestitam svim građanima koji su se borili protiv krađe i zaštitili izbornu volju, ovo je daleko više od našeg zbira 24. Aprila. Građani su se probudili i poslali poruku da neće SNS uređivati Srbiju. Videćete da se Srbija promenila u ovih deset dana i da je opozicija ojačala", rekao je predsednik Srpskog pokreta Dveri Boško Obradović. On je dodao i da će opozicija uskoro predstaviti svoj izveštaj o izbornoj krađi. Iz izbornog štaba ove koalicije saopšteno je da je odziv bio iznad očekivanog, više od 40 odsto. Predsednik DS-a Bojan Pajtić je rekao da je lider SNS-a Aleksandar Vučić, posle ponovljenih parlamentarnih izbora na 15 biračkih mesta, poražen. On smatra da je to što je rezultate izbora saopštio Vučić, a ne RIK, dokaz da nema vladavine prava, već samo volja jednog čoveka. "Njegov cilj je bio da obezbedi više poslanika, da uveća svoju vlast i da uništi DS, a sada ima 27 poslanika manje. Večeras je početak kraja Aleksndra Vučića", rekao je sinoć Pajtić. On je dodao da su stranke okupljene na ovoj listi veoma različite, i da će se oko mnogih pitanja sporiti, ali ne i oko prava glasa, pravne države i demokratije.\nKašnjenje i tenzija\nNa biračkom mestu 22 na Novom Beogradu izborni material je iznet tek noćas oko jedan sat. Iako je bilo navoda da se dogodila tuča, televizija B92 je objavila da je njihov reporter dobio drugačije informacije. Nešto pre ponoći na ovom biračkom mestu pojavili su se koordinatori RIK-a i dozvolili predsedniku Biračkog odbora Ivanu Cvetanoviću, inače iz redova SNS-a, da upiše svoju primedbu nakon čega je materijal odnet pravo u opštinu Novi Beograd, a zatim u RIK. U RIK-u veruju da će rezultati biti priznati jer je, kako kažu, glasanje proteklo bez problema i izborni materijal nije oštećen. Predstavnik RIK-a Savo Pilipović kazao je da su nepotrebno podignute tenzije i da je situacija razrešena.\n116 nevažećih listića\nOrganizacija CRTA je saopštila da je na ponovljene izbore izašlo 41,9 odsto upisanih birača, kao i da je SNS osvojio 4 292 glasova, a lista Dveri-DSS 1 996 glasova. Broj nevažećih listića je bio 116. "Izborni proces je prošao u skladu sa zakonskim procedurama, uz izolovane slučajeve na četiri biračka mesta gde je nekolicini ljudi dozvoljeno da glasaju bez važećih isprava. Takođe, zabeleženo je i da je na biračkom mestu Pantelej 13 u Nišu jedan glasač prijavio biračkom odboru da je, neposredno pre ulaska na biračko mesto, bio nagovaran da glasa sa jednu stranku", navodi CRTA.\nBudući poslanički šefovi\nNovi šef Poslaničkog kluba SNS-a u Skupštini Srbije biće Aleksandar Martinović, donedavni zamenik Zorana Babića na toj funkciji, a nakon dugog niza godina u poslaničke klupe vraća se i lider DS-a Bojan Pajtić, koji će od Nataše Vučković preuzeti funkciju šefa poslaničke grupe demokrata, piše "Danas". Na poziciji šefa poslaničke grupe SPS-a biće lider te stranke Ivica Dačić, ukoliko lider SNS-a Aleksandar Vučić odluči da ne pozove socijaliste u izvršnu vlast. Predsednica Izvršnog odbora SRS-a Vjerica Radeta za beogradski dnevnik kaže da će šef poslaničke grupe te stranke verovatno biti njen lider Vojislav Šešelj. Potpredsednik Jedinstvene Srbije Petar Petrović kaže da u toj stranci nisu imali težak posao i da će njihov šef poslaničke grupe biti lider stranke Dragan Marković Palma.\nPokrajinska vlada početkom juna\nČlan Predsedništva SNS-a Igor Mirović izjavio je da će pokrajinska vlada biti formirana početkom juna, da se razgovara ko će biti pokrajinski premijer, ali da je i on "spreman da se prihvati tako odgovornog posla". Mirović je naglasio da će naredne nedelje početi razgovori o koaliciji sa Savezom vojvođanskih Mađara, da računaju na podršku nacionalnih manjina, ali da će razgovarati i sa drugim političkim strankama.


PRAVILNIK O KRITERIJUMIMA, MERILIMA I POSTUPKU ZA VREDNOVANJE RADA SUDIJA I PREDSEDNIKA SUDOVA: OCENJIVANJE SUDIJA OD 15. JANUARA 2015. KADA POCINJE DA SE PRIMENJUJE PRAVILNIK\nVisoki savet sudstva je na sednici održanoj 22. jula 2014. godine doneo Pravilnik o kriterijumima, merilima i postupku za vrednovanje rada sudija i predsednika sudova.\nPravilnik se primenjuje kroz pilot fazu u periodu od 01. septembra do 15. decembra 2014. godine u sudovima u kojima će se sprovesti pilot faza primene Pravilnika.\nPravilnik stupa na snagu osmog dana od dana objavljivanja u „Službenom glasniku Republike Srbije“, a primenjuje se od 15. januara 2015. godine.\nKako navode u VSS, svrha vrednovanja rada sudija i predsednika sudova jeste poboljšanje efikasnosti sudskog sistema, očuvanje i unapređenje stručnosti, osposobljenosti i odgovornosti nosilaca pravosudnih funkcija, zatim njihovo podsticanje u ostvarivanju najboljih rezultata rada, ali i jačanje poverenja javnosti u rad sudija i sudova.\nPravilnikom je utvrđeno da se vrednovanje rada sudija i predsednika sudova izražava ocenom.\nRad sudija na stalnoj funkciji i predsednika sudova redovno će se vrednovati jednom u tri godine, a sudija koji su prvi put izabrani jednom godišnje. Izuzetno, na osnovu odluke VSS, rad sudija i predsednika sudova može biti i vanredno vrednovan.\nKriterijumi za vrednovanje rada sudija su kvalitet i kvantitet.\nKvalitet rada iskazuje sposobnost i znanje sudije u primeni materijalnog i procesnog prava, dok kvantitet rada iskazuje efikasnost u rešavanju predmeta.\n- Merila za vrednovanje kvaliteta rada sudija su procenat ukinutih odluka i vreme izrade odluka.\nVrednovanje kvaliteta se vrši tako što se za svako merilo utvrdi pojedinačna ocena, a na osnovu utvrđenih pojedinačnih ocena utvrđuje se ocena vrednovanja rada kvaliteta sudija. Pojedinačne ocene za merila kvaliteta rada su: “izuzetno uspešno”, “uspešno” i “ne zadovoljava” - navodi se u pravilniku.\n- Merilo kvantiteta rada sudija vrednuje se pojedinačnom ocenom “izuzetno uspešno”, “uspešno” i “ne zadovoljava”. Ocene koje se odnose na vrednovanje rada sudije su “izuzetno uspešno obavlja sudijsku funkciju”, “uspešno obavlja sudijsku funkciju” i “ne zadovoljava”. Rad sudije koji je izabran za predsednika suda i koji obavlja sudijsku funkciju vrednuje se prema kriterijumima za vrednovanje rada sudija - objašnjeno je u pravilniku VSS-a.\nS druge strane, kako je utvrđeno, kriterijum za vrednovanje rada predsednika suda je rezultat rada sudske uprave.\n- Merilo za vrednovanje rada predsednika suda koje se odnose na rezultat rada sudske uprave je broj neotklonjenih nepravilnosti u radu sudske uprave utvrđen od strane predsednika neposredno višeg suda u odnosu na ukupan broj utvrđenih nepravilnosti u radu. Pojedinačna ocena za merilo za vrednovanje rada predsednika suda kroz rezultat rada sudske uprave je “izuzetno uspešno”, “uspešno” i “ne zadovoljava”. Ocene koje se odnose na vrednovanje rada predsednika suda su “izuzetno uspešno obavlja funkciju predsednika suda”, “uspešno obavlja funkciju predsednika suda” i “nezadovoljavajuće obavlja funkciju predsednika suda” - navodi se u pravilniku VSS-a.\nVSS će, kao stalno radno telo, osnovati\nKomisiju za vrednovanje rada sudija i predsednika sudova.\nKomisiju za sprovođenje postupka vrednovanja i utvrđivanje ocene rada sudija i predsednika sudova, kao i\nKomisiju za odlučivanje o prigovorima sudija i predsednika sudova na postupak vrednovanja i ocenu rada.\nIzvor: VSS, Danas, B. Karović


U Svilajncu pušten u rad sistem za navodnjavanje 23 hektara - Gradjevinarstvo.rs\nNa imanju Poljoprivredno veterinarske škole u Svilajncu danas je pušten u rad sistem za navodnjavanje 23 hektara zemljišta, čiju su izgradnju finansirali Ministarstvo poljoprivrede, kroz posticajna sredstva, i sama Poljoprivredna škola.\nSistem je u rad svečano pustio predsednik opštine Svilajnac Predrag Milanović, koji je objasnio da je na ušću Resave u Veliku Moravu, gde se nalazi imanje na kome je izgrađen sistem, obavljena komasacija zemljišta i urađeni su kanali.\n- Svilajnac čeka spremno početak velikog projekta izgradnje sistema za navodnjavanje u Srbiji, koji je najavilo Ministarstvo poljoprivrede - rekao je Milanović.\nOn je dodao da će ovaj sistem služiti i za obuku studenata Poljoprivednog fakulteta i učenika Poljoprivredno veterinarske škole iz Svilajnca.\nU Pomoravskom i Šumadijskom okrugu, pod oranicama i baštama je više od 236.000 hektara, za posledniih 35 godina količine padavina su smanjene za 800 milimetara, suše su sve češće i poprimaju karakter elementarnih nepogoda, kao ove godine, a samo jedan odsto zemljišta se navodnjava, rečeno je ranije Tanjugu u Sektoru za poljoprivredu Regionalne privredne komore (RPK) za Šumadiju i Pomoravlje. Ovom regionu nedostaje godišnje oko 500 milimetara vodenog taloga.\n- U Pomoravskom okrugu je zbog suše proizvodnja kukuruza, koji je tradicionalno najzastupljenija žitarica, smanjena za čak 40%, povrća za 65%, krmnog bilja za 31%, šećerne repe i soje za po 20%, suncokreta za 14,6% - tvrde u RPK.\nNavodnjavanjem bi se mnogo toga promenilo u povećanju plodnosti zemljišta, ishrani i zaštiti biljaka, a pored povećanja prinosa gajenih biljaka moglo bi se razmišljati i o postrnoj i naknadnoj setvi (dve žetve u godini), ocenjuju u RPK.\nIntenzivnim razvojem navodnjavanja može se omogućiti intenzivnije korišćenje podklimatskih uslova, posebno ako se proizvodnja orijentiše na intenzivne kulture: povrće, krmno bilje, seme, sadni materijal, podizanje voćnjaka i vinograda. Uz to što je malo sistema za navodnjavanje, u Šumadiji i Pomoravlju je i veliki broj van upotrebe.\nU RPK smatraju da bi navodnjavanjem, u narednih 10-15 godina, u ovom delu Srbije trebalo obuhvatiti u okviru vodnog područja "Morava" 187.590 hektara i na vodno melioracionom području "Velika Morava" 54.000 hektara.\nNajznačajniji budući zahvat na vodovodnom području "Morava" je navodnjavanje moravsko resavske doline (Žabare, Dragonjež, Rača, Batočina) oko 120.000 hektara, a u delu odvodnjavanja na oko 2.000 hektara na teritoriji Vodoprivrednog preduzeća "Ćuprija".\nREGIONALNA PRIVREDNA KOMORA-KRAGUJEVAC KRAGUJEVAC, SRB\n034 335 805\nNajznačajniji gradski park, poznat pod nazivom Pećina, dobio je moderan izgled i brojne nove sadržaje za sve generacije\nZavršeno je preuređivanje skvera na Starom gradu kod kultnog restorana „Stara Hercegovina“ na površini od 2.464 kvadratna metra. Vrednost ove investicije je 30 miliona dinara


KBSA i IRGK: Otvoreno pismou vezi prijedloga izmjene izbornog zakona BIH\nNaslovnica NAJNOVIJE Nacija KBSA i IRGK: Otvoreno pismou vezi prijedloga izmjene izbornog zakona BIH\nAmerika – Kongres Bošnjaka Sjeverne Amerike (KBSA), i Institut za Istraživanje Genocida Kanada (IRGK) su šokirani usvajanjem prijedloga izmjene Izbornog zakona BiH, na Vijeću ministara BiH, o zatvaranju izbornih listi i povjeravanja integriteta izbornog procesa opštinskim izbornim komisijama.\nU ime Bošnjaka, žrtava genocida i etničkog čišćenja u BiH koji žive na području sjeverne Amerike oštro osuđujemo ovaj postupak kojim se prvenstveno oduzima pravo glasačima u dijaspori da ostvare svoje pravo na političko zastupanje u manjem entitetu u BiH. Politizacija ovog prava od strane SDS i SNSD ukazuje da su čelnici entiteta RS, a posebno zastupnici ovih stranaka, protiv demokratizacije bosansko-hercegovačkog društva i protiv poretka naše domovine prema europskim građanskim političkim standardima.\nZahtijevamo od Visokog predstavnika Valentina Inzka da poduzme korake protiv ove očigledne opstrukcije povratničkih i građanskih prava, time što će dati do znanja da bi ovaj zakon bio poništen jer onemogućava implementaciju Aneksa 7 Dejtonskog mirovnog sporazuma. Neprihvatljivo je da se 17 godina poslije potpisivanja Dejtonskog sporazuma, još uvijek nisu ostvarili adekvatni uslovi za povratak nesrpskog stanovništva u manji entitet.\nApelujemo na predstavnike u državnom parlamentu da blokiraju ovaj prijedlog kad bude predstavljen kao predmet za glasanje, i da time pokažu da neće dozvoliti daljnje narušavanje građanskih prava u manjem entitetu, posebno kad je u pitanju pravo na političko zastupanje formiranjem jedinstvene liste. Poslanici u državnom parlamentu moraju pokazati da se ne odriču cjelovite Bosne i Hercegovine, te da su na strani žrtava genocida, etničkog čišćenja, povratnika, boraca i dijaspore, koji su zrtvovali svoje živote i domove u odbrani cjelovite Bosne i Hercegovine. Usvajanje prijedloga za zatvaranje listi bi značilo odricanje ideje cjelovite demokratske Bosne i Hercegovine, države svih njezinih građana, i uvreda svim žrtvama genocida i etničkog čišćenja u BiH, stoji u saopćenju koje su potpisali Hamdija Čustović, predsjednik UO KBSA i Emir Ramić, direktor IRGC.\nBosna i Hercegovina danas obilježava Dan nezavisnosti